Kosovska policija sprovela akciju zatvaranja alternativnih puteva\nKosovska policija je u cilju sprečavanja šverca i borbe protiv kriminala, a na osnovu zahteva Carine Kosova u ranim jutarnjim časovima blokirala alternativne puteve na području Podujeva, Leposavića, Zubinog Potoka, Vitine i Gnjilana.\nBlokiran put (Foto Kosovska policija)\nAlternativni putevi blokirani su postavljanjem zemljanih prepreka i iskopavanjem kanala.\n„Kosovska policija je sa nadležanim jedinicama uključenim u ovu akciju preduzela neophodne preventivne mere za sprečavanje i onemogućavanje korišćenja nelegalnih puteva od strane osumnjičenih lica koji su koristili ilegalne puteve u graničnom pojasu koji povezuje Kosovo sa Srbijom i Kosovo sa Severnom Makedonijom, za sprovođenje kriminalnih i švercerskih aktivnosti“, navela je kosovska policija na Fejsbuku.\nDodaju da je za ovu akciju policija iskoristila sve pravne i zakonske mehanizme, ovlašćenja, uključujući i opremu, a s ciljem sprovođenja zakona i borbe protiv šverca.\n„Kosovska policija nastaviće angažovanje na sprečavanju krijumčarenja, pre svega u cilju stvaranja mirnijeg i bezbednijeg života za građane, a posebno za one koji žive u blizini prelaza“, zaključuje se u objavi.\n27.06.2022 Spreman operativni plan KP za obeležavanje Vidovdana (350)


Dogovor o zapošljavanju za muzičku i scensku oblast\nBEOGRAD - Ministarstvo kulture i informisanja saopštilo je danas da je postiglo dogovor i saglasnost unutar Vlade Srbije da oblast scenskog i muzičkog stvaralaštva, koja se finansira javnim sredstvima, bude izuzeta iz primene propisa o ograničavanju zapošljavanja.\nNapori ministarstva da te oblasti izuzme iz Zakona o budžetskom sistemu i Uredbe o postupku za pribavljanje saglasnosti za novo zapošljavanje i dodatno radno angažovanje kod korisnika javnih sredstava traju već duže vreme i rezultat i modalitet tog dogovora, koji će biti u interesu zaposlenih u toj oblasti, biće saopšten tokom sledeće nedelje, navodi se u saopštenju.\nMinistarstvo je konstatovalo da je kampanja koju su pokrenuli Udruženje dramskih umetnika Srbije i njen predsednik Vojislav Brajović "kucanje na otvorena vrata", te da je napetost koja je stvorena među dramskim stvaraocima i u javnosti mogla da bude izbegnuta da je Brajović postupio institucionalno i da se pre svoje kampanje u javnosti zvanično obratio Ministarstvu.\n"Nažalost, to je izostalo i jedini dopisi koje je Udruženje uputilo Ministarstvu ticali su se isključivo zahteva za povećanje novčanih sredstava za rad Udruženja", ističe Ministarstvo.\nMinistarstvo smatra da ne postoji problem ograničavanja zapošljavanja u pozorištima kao ni problem da će, kao što je Brajović upozorio, doći do zatvaranja pozorišta u Srbiji zbog nemogućnosti angažovanja honorarnih saradnika.\n"Umesto toga, postoji problem antiinstitucionalnog delovanja unutar Udruženja dramskih umetnika Srbije i njegovog predsednika, koji su našli za shodno da pokrenu jednu javnu kampanju pre nego što su pokušali da se upoznaju s tim da je Ministarstvo rešavalo i rešilo problem u interesu umetnika i svih ostalih delatnika u pozorišnoj i muzičkoj oblasti", tvrdi Ministarstvo uz nadu da se "slične nepotrebne kampanje" neće ponavljati, bar ne pre nego što se iscrpe sve mogućnosti delovanja kroz institucije.


Milinović: Javnost iznenadjena brzom reakcijom policije što govori o nepoverenju u institucije\nNovinar Daško Milinović, koji je nedavno fizički napadnut u Novom Sadu, ocenio je večeras da se "nedostatak institucija i nepoverenje gradjana u institucije" ogleda u činjenici da je javnost bila više iznenadjena reakcijom policije koja je vrlo brzo pronašla i uhapsila počinioce, nego time što se sam napad na njega desio.\n“Tužna je zemlja u kojoj policiji treba neki poseban mig sa vrha vlasti kako bi znala da treba da radi svoj posao”, rekao je Milinović za podkast portala Autonomija.\nOn je dodao da mu je bilo jasno da će napadači biti brzo pronadjeni čim su zabrinutost izrazili premijerka Ana Brnabić, gradonačelnik Novog Sada Miloš Vučević i ministarka kulture i informisanja Maja Gojković.\n“Kada imaš moćnog protivnika u vidu sistema, najbolje je da se sakriješ u javnost”, rekao je Milinović i navodeo primer novinarke Ane Lalić na čije su hapšenje prošle godine reagovale kolege kako je “ne bi pojeo mrak u tom trenutku mraka”.\nKako je kazao, tokom vandrednog stanja vlast je imala moć da nepodobne novinare skloni, od čega je i sam strahovao.\nMilinović je izrazio očekivanje da će se, uprkos brzoj reakciji policije, slični napadi dešavati i u budućnosti i da u postojećoj atmosferi “niko nije bezbebedan ako diže glas suprotan nacionalističkom narativu”, zbog čega već trideset godina živi “sa očima na ledjima”.\n“Nacionalizam je najniži oblik društvene svesti. To je jedna kolektivna paranoja u koju ljudi kad upadnu to se teško leči. Kad se jednom zaraziš time izgubiš sposobnost kritičkog mišljenja, kad počneš da posmatraš stvari kroz prizmu nacionalizma” rekao je Milinović.\nPrema njegovim rečima, najlakše je manipulisati ljudima u nacionalističkom narativu, koji je najprihvaćeniji u siromašnom društvu, kada u kombinaciji sa neznanjem – nacionalizam ljudi prihvataju kao životni stil.\n“Nacionalistički narativ je zapravo najbolja scenografija za pljačku”, ocenio je Milinović i dodao da je ceo taj narativ koji je doveo i do raspada Jugoslavije smišljen “da bi nas opljačakali”.\nUkazao je da su u takvom okruženju najviše ugroženi mladi ljudi kojima je prirodno da se priklone radikalnom, a alternativa im nije ponudjena.\n“Priča da antifašizam provocira fašizam je isto kao priča da kiša pada zato što si ti poneo kišobran. A kad imaš fašizam u društvu, nema mesta za bilo kakvu drugu politiku”, rekao je Milinović.\nOn je ocenio da se na ovim prostorima fašizam rebrendirao u patriotizam – kako bi bio prijemčiviji u javnosti, ali da ipak veću opasnost predstavlja uloga i uticaj državne politike u bujanju neofašističkih pokreta.\n“Ulični fašizam u Srbiji je lažna pobuna, oni su zapravo naoružano ulično krilo državne politike. Ti stavovi koje oni prosipaju, to je samo malo radikalnije od onoga što možeš da čuješ u Drugom dnevniku”, rekao je Milinović.


Nagradu Grada dobiće infektolog Boris Ćurguz, a plaketu grada preduzeće "MG Mind" iz Mrkonjić grada, piše Srpskainfo.\nPredsjednik Komisije za nagrade i priznanja Slobodan Javor izjavio je da je preduzeće “MG Mind” ostvario rezultate u oblasti privrede, a da predsednica Cvijanović podržava realizaciju značajnih projekata u Prijedoru.\n– Najavila je podršku da se izgradi još jedan objekat za vrtić u kojem će biti smešteno 200 dece, to je problem koji nismo decenijama mogli da rešimo – rekao je Javor. Naveo je da je za novčanu nagradu grada od 1.500 KM izabran infektolog u prijedorskoj bolnici “Doktor Mladen Stojanović”.\n– Komisija je izabrala Borisa Ćurguza zbog doprinosa u radu Gradskog štaba za vanredne situacije i izveštavanja o epidemiološkoj situaciji – rekao je Javor.


02-08-2020 17:50 Srbija Politika\nNa izjavu Boška Obradovića u okviru šireg intervjua da je Vučić spreman da prizna nezavisnost Kosova, kao po komandi, jedan za drugim, ekspresno su reagovali šef Kancelarije za KiM Marko Đurić iz SNS, ali i glasnogovornici SPS Ivica Dačić i Đorđe Milićević.\nLider Dveri Boško Obradović (Foto: Jutjub)\nLider Dveri Boško Obradović navodi da vodeći predstavnici vladajućeg režima SNS i SPS su već na delu pokazali da su spremni da se odreknu dela državne teritorije potpisujući protivustavni Briselski sporazum 2013. godine, kojim se država Srbija odrekla brojnih nadležnosti na severu Kosova i Metohije. Zauzvrat, ovi „veliki pregovarači“ nisu dobili ništa sem obećanja o formiranju Zajednice srpskih opština koje nikada nije ispunjeno. Oni bi sada i dalje da trguju teritorijalnim integritetom i suverenitetom, i u svakodnevnim izjavama ponavljaju da su spremni na kompromis ali da i Srbija nešto mora da dobije zauzvrat. Šta to znači drugo nego spremnost za priznanje kosovske nezavisnosti, dok se samo traži neka mala kompenzacija koja bi se kao po običaju predstavila u srpskoj javnosti kao velika pobeda?\nObradović je dao ponudu: “Zašto jednostavno javno ne kažu da nema odstupanja od Ustava Srbije i Rezolucije 12 44 SB UN koji tretiraju KiM kao sastavni deo Srbije? Zašto stalno prećutkuju i Ustav i 12 44, ako nemaju nameru da ih krše? Zašto se javno ne obavežu da je za njih neprihvatljiva podela Kosova i Metohije i razgraničenje koje podrazumeva najpre priznanje lažne države Kosovo (jer razgraničiti se mogu samo dve nezavisne države)? Zašto je toliko teško da ovo izgovore i obavežu se javno, sem ako upravo o tome nije reč na tajnim pregovorima koji već dugo traju iza scene?”\nOn dodaje da je činjenica da se već dugo javnost u Srbiji priprema za stavljanje potpisa na nezavisnost Kosova od strane aktuelne vlasti, pod raznim izgovorima da su Kosovo i Metohija već izgubljeni, da se spreči novi rat, da je to uslov za ulazak u EU… I kako kaže prava istina je da su dali obećanje da bi dobili podršku sa zapada za dolazak na vlast 2012. godine. Vlast SNS i SPS zapravo nema dilemu da se treba odreći Kosova i Metohije i priznati drugu albansku državu na Balkanu kao nezavisnu, što direktno vodi u stvaranje Velike Albanije kao najveće bezbednosne pretnje čitavom regionu. Oni još samo pregovaraju o tome da dobiju nešto zauzvrat čime bi mogli da izađu pred građane Srbije i probaju da nam svima zamažu oči. To, međutim, ne može i neće lako proći jer je u pitanju kršenje Ustava i teško krivično delo priznanja okupacije dela državne teritorije i odricanje od teritorijalnog suvereniteta, za šta je predviđena višegodišnja kazna zatvora.\nDveri nisu opozicija državi već vlasti, izričit je Obradović i dodaje da će Dveri uvek podržati državne organe u borbi za očuvanje KiM u sastavu Srbije, ali ovoj vlasti se ne može verovati.\nPo njemu, poseban razlog za nervozu u vrhu SNS i SPS je to što znaju da bi predajom KiM izgubili veliki broj birača koji bi se na taj način uverili da je Srpski pokret Dveri sve vreme bio u pravu što je sumnjao u aktuelni državni vrh, čime bi njihovi birači automatski dali poverenje Dverima. A posebno se plaše one srpske omladine koja je na nedavnim demonstracijama ispred Narodne skupštine pevala o Kosovu i Metohiji i koja im bilo kakav pokušaj nacionalne izdaje neće dozvoliti, navodi prvi čovek Dveri.\nDetalje izveštaja Uprave za sprečavanje pranja novca o Malom, pročitajte OVDE.\nĐURIĆ UGOVARA VOJNU SARADNJU SA AMERIKOM: Sastanak sa zamenicom pomoćnika sekretara (FOTO)\nTRAMPOV POSLEDNJI POKLON PUTINU: Povlačenje američkih snaga iz Nemačke!


CEAS osuda izjave Jonuza Musliu - Centar za evroatlantske studije - CEAS\nPolazeći od stava da je proces sticanja novog statusa Kosova sui generis primer u međunarodnom odnosima, CEAS smatra da je svako pozivanje na dodatne promene granica u regionu Zapadnog Balkana, koji je dobrano odmakao u procesu trans-Atlantskih integracija, pogotovu u trenutku velikih geoplitičkih izazova, krajnje neodgovoran i opasan stav.\nOvom izjavom ugroženi su odnosi srpske i albanske zajednice u Srbiji kao i krhki odnosi Srbije i Kosova. Ona izaziva kontraproduktivne reakcije srpskih nacionalističkih krugovima u Srbiji, Bosni i Hercegovini i Crnoj Gori, te daje vetar u leđa opasnoj politici koju vode Hrvati u BH, uz podršku članova vlade Republike Hrvatske i Rusije u Crnoj Gori i Makedoniji.\nCEAS smatra da Musliu, kao nosilac javne funkcije u Republici Srbiji treba zbog ovoga da snosi u najmanju ruku političku i društvenu odgovornost. Pozivamo predstavnike lokalnih samouprava u Preševu, Medveđi i Bujanovcu da se hitno ograde od ove izjave.\nCEAS poziva i sve društvene aktere u Srbiji da se konačno suprotstave daljnoj politicizaciji etniciteta koja osim etno-preduzentuištva ne daje druge rezultate. Ne treba smetnuti s uma da su najopasniji ishodi nedavno održanih predsedničkih izbora upravo mali odziv Albanaca na jugu Srbije i Vučićeva kontrola Sandžaka preko etno-klijenata i profitera Ljajića i Ugljanina. Vućić je već pre toga, na isti način, uspostavio i kontrolu nad vojvođanskim Mađarima, uz nedostatak adekvatne reakcije na kontroverzan uticaj Mađarske na njih, koji ih čini privilegovanim u odnosu na druge građane Srbije.\nVreme je da se razmotri i svrsishodnost nacionalnih saveta nacionalnih manjina u zemlji koja je sa EU otvorila osam poglavlja i već dve godine sa NATO ima usaglašen Individualni akcioni plan partnerstva.\nCEAS pogotovu upozorava zapadnu međunarodnu zajednicu da pomogne regionu da se prevaziđu i ustavni i drugi institucionalni aranžmani koji forsiraju politicizaciju etniciteta i dodatno usporavaju zemlje regiona u međusobnoj saradnji i trans-Atlantskim integracijama. Podsećamo na kraju da upravo ovakve situacije pokazuju važnost što iskrenije saradnje sa NATO-om, jer je upravo NATO bio ključni partner prve demokratske vlade Srbije u rešavanju izuzetno opasne pobune Albanaca na jugu Srbije 2000. godine.


NAUČNICI DOKAZALI DA JE KORONA VREBALA MNOGO RANIJE! Virus cirkulisao u Italiji još u septembru, a u Španiji u martu 2019. godine! - Informer\nNajnovija studija Instituta za tumore u Milanu i Univerziteta u Sijeni pokazalo je da je virus kovid-19 Italijom cirkulisao još početkom septembra 2019. godine, mnogo pre nego što se dosad verovalo\nGlavni autor studije naučni direktor Ðovani Apolone objavio je tu studiju u časopisu Tumori žurnal.\n- Ovo je glavno otkriće, ljudi bez simptoma ne samo da su bili pozitivni nakon seroloških testova, već su imali i antitela koja su mogla ubiti virus. To znači da novi korona virus može dugo cirkulisati među stanovništvom i sa niskom stopom smrtnosti, ne zato što nestaje, nego da bi opet naglo udario - dodao je on.\n- Za one ljude kod kojih su antitela pronađena iz uzoraka krvi datih u septembru zaraza se vrlo verovatno dogodila u avgustu - rekao je Apolone.\nPrvi zvanični slučaj korona virusa u Italiji zabeležen je 19. fenruara.\nVirus pronađen u otpadnim vodama u Španiji u martu 2019. godine\nJedan od vodećih svetskih epidemiologa, Britanac Tom Džeferson, kaže da novi koronavirus najverovatnije nije potekao iz Kine, kako se smatra, pogotovo sada kada znamo da su tragovi virusa pronađeni i u Španiji u uzorcima otpadnih voda od marta 2019. godine\nSlično kao u Italiji bilo je i u Španiji, gde su istraživači otkrili prisustvo virusa SARS-CoV-2 u uzorcima iz marta 2019. godine.\nTo ne znači da je virus potekao u Španiji, ali isto tako ne daje potvrdu da vodi poreklo iz Kine. Naučnici kažu da je i dalje rano da kažemo gde je tačno virus nastao.\nItalija Španija virus dokaz naučnici otpadne vode pandemija Korona koronavirus kovid 19\nA onda virus nastao u Kini, na pijaci ....


RT: Rusija predstavila tretman lečenja koronavirusa zasnovan na postojećem leku protiv malarije\nRuski stručnjaci su saopštili da su smislili efikasan način lečenja Covid-19 korišćenjem leka protiv malarije. Ova vrsta lekova je danas široko istražena širom sveta kao mogući lek od pandemije.\nDok stručnjaci širom sveta pokušavaju da stvore specifičnu vakcinu protiv virusa koji stoji iza globalne epidemije, takođe je bilo aktivnih pokušaja da se postojeći lekovi ponovo namene u svrhu pomoći pacijenatima kojima je potrebno lečenje.\nProdužena samoizolacija i zabrana kretanja vikendomhttps://t.co/eWvAPzXKNt\nNakon što su u Kini primenjeni lekovi protiv malarije, koji su uspeli da suzbiju izbijanje koronavirusa na njenom tlu, oni su postali predmet istraživanja u mnogim zemljama, uključujući SAD, Kanadu, Francusku i druge.\nAmerički predsednik Donald Tramp aktivno promoviše hidroksiklorokin i hlorokin kao "najveće igrače koji menjaju igru" u borbi protiv visoko zarazne bolesti, koja je u Americi već ubila više od 1.900 i gotovo 30.000 širom sveta.\nRuski farmaceuti takođe veruju u efikasnost leka protiv malarije protiv virusa, ali sugerisali su da treba primeniti još jedan lek - meflokvin. Saopštili su da je njihov tretman razvijen uzimajući u obzir kinesko i francusko iskustvo.\nLek, koji postoji od oko 1970-ih, blokira degenerativni efekat koji Covid-19 ima na ćelije i ne dozvoljava da se virus dalje reprodukuje, navodi se u saopštenju Ruske Federalne medicinsko-biološke agencije. Dodali su da imuno-supresivni efekat meflokvina sprečava upalni odgovor izazvan bolešću.\nRuski lekari rade na "efikasnoj i sigurnoj šemi za sprečavanje koronavirusne infekcije na bazi meflokvina, koji ne samo da će savladati vrhunac epidemije, već će je i efikasno kontrolisati u budućnosti", saopštila je Ruska Federalna medicinsko-biološka agencija.\nU poslednja 24 sata u Rusiji je registrovano 228 novih slučajeva koronavirusa, čime se ukupan broj zaraženih popeo na 1264. Sedam osoba koje su bile pozitivne na Covid-19 su preminule.


Sport klub – sve o sportu u EON Video klubu - Telemach\nNajgledaniji regionalni sportski kanal SK riješio je da obraduje vjerne fanove otvaranjem sopstvenog kataloga u EON Video klubu u kojem će se naći najgledanije emisije, ekskluzivni intervjui sa velikanima sporta, magazini o ekstremnim sportovima, trkama i tenisu, ali i arhivski snimci utakmica koje se pamte.\nKroz emisiju „Autoportret“ nam se predstavljaju sportski velikani sa ovih prostora, za ljubitelje adrenalina spremili smo „Ekstremni svet sporta“ – emisije o ljudima koji pomjeraju granice svakog dana dok odgovore na najzanimljivija blic pitanja iz oblasti sporta svi zainteresovani mogu naći u rubrici „Da li znate?“.\nEURO Velikani je emisija o šampionatima u fudbalu sa starog kontinenta kroz istoriju i priče o njihovim najznačanijim učesnicima: Džajiću, Zidanu, Bekenbaueru, Inijesti, Ronaldu…. dok je učešću reprezentacije Jugoslavije na evropskom takmičenju posvećena emisija PLAVI NA EURO.\nMnogo je velikih momenata u istoriji jugoslovenskog fudbala, a mi smo izdvojili samo najbolje od najboljeg. Uvijek je lijepo sjetiti se tih lijepih trenutaka pa su zato tu emisije “Zlatni golovi” i “Zlatni momenti YU sporta”\nDodatno za vjerne sportske fanove iz arhive izvlačimo najvažnije, najzanimljivije, najuzbudljivije sportske događaje koji ste u posljednjih 15 godina imali priliku da gledate na kanalima Sport Kluba, ali se podsjećamo i utakmica koje se pamte kroz istoriju.


Košarkaši Crvene zvezde i Partizana večeras se opraštaju od Evrokupa. "Crveno-bijeli" od 18.45 dočekuju špansku Unikahu, dok je Partizan gost Albe u Berlinu od 20.45.\n"Vječiti" rivali su u prošlom kolu i definitivno ostali bez šansi za plasman u plej-of, odnosno osam najboljih timova u takmičenju.\nZvezda je ispustila pobjedu u Limožu u posljednjim trenucima (72:71), pa će umjesto da bude meč odluke duel sa timom iz Malage od 18.45 u dvorani "Aleksandar Nikolić" imati revijalni i oproštajni karakter.\nIpak, u timu sa Malog Kalemegdana žele da pobjedom završe nastup u Evropi.\n"Izgubili smo šansu da prođemo dalje iako smo imali mogućnosti da to promjenimo i gubili utakmice u tijesnim završnicama. Žao nam je zbog toga. Za klub, navijače i sve nas je izuzetno važno da se oprostimo pobjedom jer se tako gradi atmosfera i samopouzdanje koje će biti potrebno za sve ono što nam slijedi", rekao je trener Zvezde Milan Tomić.\nDva sata kasnije (20.45) Partizan će u Njemačkoj protiv Albe igrati meč koji takođe nema rezultatski značaj.\n"Crno-bijeli" su prošle nedjelje ispustili pobjedu protiv Ritasa u Beogradu (77:78) i ispustili priliku da u večerašnjem meču odlučju o plasmanu u nokaut fazu.\nMeđutim, trener Andrea Trinkijeri zahtjeva od svojih igrača ozbiljan pristup i u tom posljednjem meču u evro-sezoni.\n"Nažalost, zbog dvije lopte utakmica neće biti važna za plasman u Top 8. Ipak, Alba i Partizan su dva velika imena, moramo da odigramo ozbiljno. Biće potpuno drugačija utakmica u odnosu na naš prvi meč, idemo sa idejom da pronađemo minutažu za igrače koji su malo manje igrali, a da ne izgubimo na koncentraciji", rekao je Trinkijeri.\nKK Crvena zvezda KK Partizan Evrokup


Novi direktor Kancelarije SZO za Srbiju Fabio Skano - CorD Magazine Novi direktor Kancelarije SZO za Srbiju Fabio Skano - CorD Magazine\nFabio Skano je novi direktor Kancelarije Svetske zdravstvene Organizacije za Srbiju, saopšilo je Ministarstvo zdravlja.\nMinistar zdravlja u Vladi Republike Srbije dr Zlatibor Lončar razgovarao je danas sa direktorom Svetske zdravstvene organizacije (SZO) za Evropu dr Hansom Klugeom i novim direktorom kancelarije SZO za Srbiju, dr Fabiom Skanom.\nTom prilikom, dr Kluge je istakao da je SZO, na osnovu dosadašnje izuzetno kvalitetne saradnje sa ministarstvom zdravlja, odlučila da u našu zemlju pošalje stručnjaka sa dvadesetogodišnjim iskustvom u ovoj orgaanizaciji, koji će biti posebni izaslanik direktora SZO za ceo region Balkana.\n„Novi direktor kancelarije SZO u Srbiji, dr Skano, će biti zadužen za čitav region, jer želimo da našu saradnju podignemo na još viši nivo, i da još jače radimo, zajednički, sa ministarstvom zdravlja Republike Srbije, u sprovođenju aktivnosti koje za cilj imaju kontrolu epidemije korona virusa u celom regionu. Zato ćemo u narednom periodu u Srbiju poslati misiju naših najstručnijih i najrenomiranijih eksperata za imunizaciju, kako bismo doprineli podizanju broja vakcinisanih građana. Radićemo i na tome da region Zapadnog Balkana uključimo u finansijske mehanizme Evropske unije namenjene očuvanju javnog zdravlja i borbi protiv korona virusa“, istakao je Kluge.\nMinistar Lončar je dr Fabiu Skanu poželeo dobrodošlicu i puno uspeha u radu u našoj zemlji, i zahvalio direktoru SZO dr Klugeu na snažnoj podršci.\nPredsednica Vlade Republike Srbije Ana Brnabić razgovarala je sa regionalnim direktorom Svetske zdravstvene organizacije za Evropu Hansom Klugeom o epidemiološkoj situaciji i toku imunizacije...\n„Doktor Kluge je istinski prijatelj naše zemlje, i zahvalni smo mu na snažnoj podršci. Činjenica da će predstavnik SZO za ceo region biti direktor kancelarije SZO u Srbiji, dr Skano, dovoljno govori o tome koliko su aktivnosti naše zemlje u oblasti zdravstva prepoznate i vrednovane u Evropi. Pandemija korona virusa je i dalje u punom jeku, sve zemlje regiona imaju veliki broj javnozdravstvenih izazova, i moraćemo još više i još jače da radimo, zajedno sa ekspertima SZO, kako bismo virus pobedili“, istakao je ministar Lončar.\nDosadašnji generalni direktor Svetske zdravstvene organizacije (SZO) Tedros Adanom Gebrejesus ponovo je, kao jedini kandidat, izabran na tu funkciju, koju će vršiti još pet...\nSZO: Tri moguća scenarija razvoja pandemije\nSvet 31 mart 2022\nSvetska zdravstvena organizacija (SZO) objavila je ažurirani plan o kovidu 19, navodeći tri moguća scenarija razvoja pandemije do kraja ove godine, a njen direktor...\nVesti 21 mart 2022\nU Srbiji od raka dojke godišnje oboli više od 4.600 žena, a umre oko 1.600, a naša zemlja je po broju obolevanja negde u...\nSZO hvali Srbiju zbog odnosa prema migrantima\nDirektor Svetske zdravstvene organizacije (SZO) za Evropu dr Kristijan Kluge istakao je da je Ministarstvo zdravlja Republike Srbije primer humanog, organizovanog i sistemskog upravljanja...\nOtvoren renovirani deo Kliničkog centra Srbije\nSrbija 1 mart 2022\nKlinički centar Srbije, medicinska ustanova u kojoj se godišnje zbrine oko milion pacijenata, od kojih je svaki treći iz unutrašnjosti je renoviran i obnoviljen....


“TO JE NAŠA PORUKA” Veber: Srbija veliki prijatelj, učinićemo sve za njenu EU perspektiv | Ekspres.net\n“TO JE NAŠA PORUKA” Veber: Srbija veliki prijatelj, učinićemo sve za njenu EU perspektiv\n2.12.2019 . Autor:\nLider Evropske narodne partije (EPP) Manfred Veber izjavio je da u Srbiji vidi spremnost za promene i članastvo u EU.\nPredsednik Vučić želi Srbiju u EU, rekao je Veber na pres konferenciji nakon sastanka sa predsednikom Vučićem u Predsedništvu Srbije.\nVeber je, na pitanje kada očekuje da Srbija zatvori pregovaračka poglavlja sa EU i za koliko poglavlja je stvarno spremna da budu otvorena, rekao da vidi jasnu spremnost kod kolega u Beogradu, kao i kod predsednika Vučića, da Srbija postane član EU.\nPredsednik Republike Srbije Aleksandar Vučić sastao se sa delegacijom @europeanparliament u kojoj su izvestilac Evropskog parlamenta za Srbiju @vladobilcik_spolu i lider Evropske narodne partije (@eppgroup) @manfred.weber.\nA post shared by Aleksandar Vučić (@buducnostsrbijeav) on Dec 2, 2019 at 4:51am PST\nNa pitanje da li će se tokom posete Beogradu sastati sa predstavnicima opozicije, Veber je rekao:\n“Imaću sastanak sa svim političnika snagama u Srbiji i, ako budem imao priliku, ja ću to uraditi”, rekao je on.\nPovezane vesti – “TOLIKO SMO ZASLUŽILI” Vučić: Realno je da će nam EU otvoriti jedno poglavlje\nGovoreći o procesu evropskih integracija Srbije, Veber je kazao da je veoma važna modernizacija zemlje, borba protiv korpucije, sloboda medija, vladavina prava, nezavisnost institucija i drugo, jer su to sve zajedničke evropske vrednosti.\n“Sve su to osnovne ideje koje delimo. Ono što nas približavamo nije samo da se postane član EU već da vidimo spremnost da se svi koraci i sprovedu kako bi građani Srbije mogli da žive u savremenom društvu. Imamo tehničke detalje o razgovorima, ali je mnogo važnija spremnost za promene”, naglasio je Veber.\n“Srbija veliki prijatelj”\nDolazak predstavnika Evropske narodne partije (EPP) u Srbiju, odmah po stupanju na dužnost nove Komisije, pokazuje da je za tu grupaciju, evropska perspektiva zemalja regiona jasna i očigledna, poručio je danas lider EPP Manfred Veber u Beogradu.\n“Moja i naša poruka je da je Srbija veliki prijatelj i učinićemo sve što možemo da Srbiji dodamo jednu kredibilnu evropsku perspektivu”, poručio je Veber nakon razgovora sa predsednikom Aleksandrom Vučićem.\nOn je podsetio da je juče na dužnost stupila nova Evropska komisija, koja je, kaže, spremna za narednih pet godina.\n“I zato je sjajno da odmah na početku, predstavnici EPP dođu u Beograd i pokažu spremnost za evropsku perspektivu, koja je jasna, očigledna i za nas ključan element za budućnost”, rekao je Veber.\nTo je, kaže, signal ne samo za Srbiju, kao najvažniju zemlju regiona, već i za ceo region.\nTags Aleksandar VučićVeber\nVučić: Važno je postati deo EU, ali je važnije preživeti. Haradinaj i Tači su potcenili Merkelovu “STALOŽENO I SMIRENO” Brnabić o Popoviću: Hajde da izbrojimo do deset… SPECIJALNI IZASLANIK U BEOGRADU Vučić: Kompromisno rešenje; Grenel: Brza saradnja “VRATILI SMO PITANJE KIM, ALI…” Vučić: Razumeo sam šta su američka i evropska ideja za Kosovo


Od "iksboksa" do "blekberija 10": Gedžeti koje nestrpljivo iščekujemo\nAko je suditi po događajima i najavama, ova godina će pre biti zapamćena po raznosvrsnosti uređaja nego po novitetima koje oni donose. U narednih devet meseci biće predstavljen veliki broj zanimljivih gedžeta i izdvojili smo nekoliko koje bismo voleli da posedujemo. Tako je „Epl“ već počeo sa proizvodnjom svog novog ajfona, a „Soni“ je objavio kako će izgledati njihova nova konzola. Evo šta nas sve očekuje.\nAko ste juče (18. novembra) pokušali da posetiti stranicu "Jutjuba", sigurno niste uspeli da uđete na njihov sajt, jer je došlo do, kako je pisalo, greške na serveru.


Jovičić se izvinio u Gobeljićevo ime: ''Nije on to namerno...'' - Sportske.net\nFudbaler Crvene zvezde Branko Jovičić rekao je da je najvažnije da je njegova ekipa večeras izborila plasman u drugo kolo kvalifikacija za Ligu šampiona i izvinio se u ime Marka Gobeljića zbog nesmotrenog starta.\nMilojević uputio javno izvinjenje: ''Mučno... I Gobeljić je u psihičkom rastrojstvu''Trener Suduve traži drakonsku kaznu za Gobeljića!Milojević još neće o ''zabranjenoj temi''!Ocene - Ima i sjajnih i ''očajnih''...Zvezda sve rešila za pola sata, drugo poluvreme donelo mnogo razloga za nerviranje!\n"Najbitnije je da smo prošli. Odlično smo otvorili, ali nas je potom potreslo što smo ostali bez Gobeljića. Izvinio bih se svima u Gobeljićevo ime. Nije on to namerno. Izvinjavam se celom timu Suduve", rekao je Jovičić novinarima posle utakmice.\nZvezda se plasirala u drugo kolo kvalifikacija za Ligu šampiona, pošto je u revanšu pobedila Suduvu sa 2:1, a posle 0:0 u prvoj utakmici.\nUtakmicu je izmedju ostalog obeležio i grub start Marka Gobeljića nad protivničkim fudbalerom kojem je slomljena noga.\n"Imali smo dozu pritiska, ali je najvažnije da smo prošli... Teško je ponoviti uspeh od prošle godine, ali daćemo sve od sebe", rekao je Jovičić.\nNavijači Zvezde su tokom utakmice pružili podršku Siniši Mihajloviću, obolelom od leukemije, i Ognjenu Kuzmiću koji je teško povredjen u saobraćajnoj nesreći.\n"Izuzetni sportisti, obeležili su deo Zvezdine prošlosti. To su veliki borci i nadam se da će izdržati", rekao je Jovičić.\nDoskorašnji kapiten Zvezde Vujadin Savić karijeru će nastaviti u Apoelu.\n"Bio je pravi vođa, pravi sportista. Verujem da će sa istim uspehom igrati i u Apoelu", rekao je Jovičić.\nStrelac drugog gola na večerašnjem meču Marko Marin kazao je da je njegova ekipa odlično ušla u meč i da se odmah videlo da želi da brzo reši pitanje pobednika.\n"Pravili smo šanse u kontinuitetu i slavili. Ben i Boaći su odlična kombinacija, lepo je igrati sa njima... Bila ovo moja dobra partija, ali ne najbolja u Zvezdi. Najvažnije je da smo bili dobri kao tim", rekao je Marin.\nI Marin je uputio podršku Mihajloviću i Kuzmiću.\n"Bitno je da im dajemo pozitivnu energiju i da ćemo im pomoći. Nadam se da će iz svega izaći kao pobednici", rekao je Marin.\nOn je naveo da njegovoj ekipi mnogo znači podrška navijača i dodao da se nada da će biti dobra atmosfera i protiv Helsinkija.\nZvezda će u subotu igrati protiv Javora na početku Super lige Srbije, dok je duel sa Helsinkijem na programu u sredu sledeće nedelje.


Amerika predlaže održavanje novih izbora u Venecueli - Sputnjik Srbija\n08:38 20 Jun 2021\nAmerika predlaže održavanje novih izbora u Venecueli\n21:10 27.02.2019 Preuzmite kraći link\nAmeričkim nacrtom rezolucije, koji će SAD predložiti Savetu bezbednosti Ujedinjenih nacija biće predviđeno održavanje novih izbora u Venecueli pod budnim okom međunarodne zajednice i mogućnosti dostave humanitarne pomoći, navodi se u dokumentu.\n„SB UN poziva na početak mirnog političkog procesa koji vodi ka slobodnim i poštenim predsedničkim izborima, koji zaslužuju poverenje, pod međunarodnom prismotrom“, navodi se u dokumentu.\nGlasanje o američkoj rezoluciji bi moglo da bude održano sutra.\nKrajem januara, venecuelanska opozicija pokušala je da izvrši državni udar, a predsednik parlamenta Huan Gvaido proglasio se za privremenog predsednika. Taj korak su podržale Sjedinjene Američke Države, kao i više od 20 drugih zemalja.


Rukometašica Filipović: Moj verenik je Francuz, ali navija za Srbiju\nSrpska rukometašica Biljana Filipović rekla je da će njen verenik, iako je Francuz, u odlučujućem meču za plasman u polufinale Evropskog prvenstva navijati za Srbiju.\nVisoki levi bek Srbije dobro poznaje sledećeg protivnika, jer je pre turskog Uskudara igrala za Brest.\n"Poznato je da Francuska ne može da izdrži pritisak kada ima ulogu apsolutnog favorita. Polako i one gube snagu, jedva su pobedile Češku. Ubeđene su da će nas pobediti, ali dobro, neka nas potcene. Očekujem pshilošku igru, biće teško i moraćemo da iskoristimo svaku njihovu manu", rekla je Filipovićeva.\nOna je dodala da nije bila iznenađena što je selektor na meču protiv Danske stavio na mesto desnog beka.\n"Polako pronalazimo igru. Najbitnije je da smo pobedile Dansku. Mnogo smo istrošene i potreban nam je san", rekao je levi bek reprezentacije.\nGolman Katarina Tomašević je protiv Švedske zabeležila 13 odbrana, a dan kasnije Dankinjama je zaustavila 17 šuteva.\n"Ne zanima me pojedinačni učinak, ne opterećujem se time. Najvažnije je da kao tim igramo dobro. Umorne smo, ali pobede nam daju snagu da nastavimo dalje. Francuska je još jedna u nizu važnih mečeva, jer nama je svaka utakmica najbitnija", rekla je Tomašević, koja sa 38 odsto odbranjenih šuteva zauzima šesto mesto na listi najboljih čuvara mreže na šampionatu.\nKatarina Liščević istakla je da izabranice Saše Boškovića moraju da "pokažu zube" Francuskinjama.\n"Moramo da im dokažemo da su došle u Srbiju i da je ovo naš teren. One pod pritiskom igraju mnogo lošije. Dugo nismo uspele da doguramo ovoliko daleko na velikim takmičenjima i osećaj je prelep", rekla je Liščević.\nReprezentativka Sanja Rajović obećala je da će Srbija maksimalno angažovano ući u meč sa Francuskom.\n"Ući ćemo u meč maksimalno motivisano. Svesne smo šta pobeda može da nam donese. Dovoljan nam je i bod, ali u rukometu nikad ne ideš na nerešeno, nego da ostvariš pobedu", zaključila je pivotmen Srbije.\nUtakmica Srbija - Francuska na programu je u četvrtak od 18:10 u "Kombank areni".\nRASPORED Svetsko prvenstvo: Evo kada rukometašice igraju protiv Crne Gore\nVreme raspleta... Više niko nema pavo na grešku jer na Svetskom prvenstvu u rukometu u Nemačkoj sledi nokaut faza.


U Ministarstvu sigurnosti BiH otvoren namjenski podračun za uplatu finansijske pomoći u borbi protiv virusa COVID-19 - Interaktivni portal za Dijasporu iz BiH\nU Ministarstvu sigurnosti BiH otvoren namjenski podračun za uplatu finansijske pomoći u borbi protiv virusa COVID-19\nPosted on 16.04.2020 16.04.2020 by Mitros\nNa slijedećem linku Ministarstva finansija i trezora BiH nalazi se ista instrukcija sa detaljnim uputama za uplate: Uplata donacija za pomoć u borbi protiv virusa COVID-19.\nVAŽNA NAPOMENA: Na osnovu Odluke Vijeće ministara BiH od 1.4.2020.godine, raspodjela pristiglih novčanih sredstava vršit će se isključivo na osnovu odluka Vijeća ministara BiH. Također, Ministarstvo sigurnosti BiH će osigurati da pristup, odnosno uvid u pristigla sredstva, u svakom trenutku mogu imati i građani, donatori i mediji.\nNakon odluka Vijeća ministara BiH o načinu utroška sredstava, iste odluke će biti objavljene i dostupne domaćoj i inostranoj javnosti.\nPreuzeto: Ministarstvo sigurnosti BiH


Magic Elixir – Obnavljajući tretman za kosu – Kiehl’s\nLagani tretman za negu temena pre šamponiranja.\nMagic Elixir - Povećajte sliku\nInspisan tradicionalnom upotrebom moćnih ulja zbog njihovih terapeutskih i revitalizujućih svojstava, ovaj lagani eliksir je formulisan sa "čarobnom mešavinom " ulja koja pomažu u postizanju zdravog izgleda kose. Zagladite i omekšajte kosu sa našim tretmanom koji neguje kosu pre šamponiranja.\nZaglađuje i neguje kosu radi lakšeg oblikovanja\npomaže stimulisanju temena\nZa sve tipove kose i temena\nUlje šafrana se vadi iz semenki biljke i sadrži vitamine E i Omega-6 masne kiseline. U okviru naše formule koristi se kao bazno ulje i poznato je da pomaže u hidriranju skalpa i kose.\nNanesite malu količinu na vrhove prstiju ili direktno na suvo teme i kosu pre šamponiranja\nKružnim pokretima masirajte ovaj tretman po celom temenu\nSačekajte 10 minuta za optimalne rezultate\nTemeljno isperite i nanesite šampon\nRedovno upotrebljavajte za održavanje zdravlja kose\nOtkrijte naše druge proizvode za negu kose uključujući šampone, regeneratore i tretmane za kosu


Drustvo - datum: 2018-03-07 U AMERIČKOM UGLU Komemoracija za Đokovića\nKolektiv LGBT foruma Progres i LGBTIQ Socijalnog centra organizovaće danas u prostorijama Američkog ugla, KIC-a „Budo Tomović”, u 16 časova komemoraciju povodom smrti Elmira Đokovića.\n– Kolektiv LGBT foruma Progresa, sa velikom tugom i bolom u srcima oprostiće se od Elmira na komemorativnom skupu, koji organizujemo zajedno sa kolektivom NVO LGBTIQ Socijalni centar. Prisutnima će se obratiti predsjednica LGBT foruma Progres Bojana Jokić, koja će se uz kratak govor oprostiti od Elmira, nakon čega će isto moći da učine i ostale Elmirove kolege i prijatelji. Na komemorativnom skupu prikupljaće se dobrovoljna donacija za pomoć Elmirovoj porodici, kako bi mogli da pokriju visoke troškove sahrane, te vas stoga pozivamo da izdvojite i donirate koliko god ste u mogućnosti. Kutija za priloge će se nalaziti u prostoru Američkog ugla tokom i nakon samog skupa. Ukoliko ne budete u mogućnosti da prisustvujete komemorativnom skupu, pomoć možete uplatiti direktno Elmirovoj porodici na račun 907-55001-17 na ime Elma Marović – kažu u NVO forum Progres.M.S.


U pripremi izmjene krivičnog Zakonika RS | Paragraf vesti\n"Prvenstveno moram reći da smo, na temelju prethodne četiri godine i zakona koje je radilo Ministarstvo pravde Republike Srpske, nastavili svoj posao, potvrđujući dobre rezultate i dinamiku", rekao je ministar Kasipović.\nOn naglašava da je od izuzetnog značaja što je Ministarstvo pravde dobilo pozitivno mišljenje Glavne službe za reviziju javnog sektora Republike Srpske, ali i što su predloženi zakon o likvidacionom postupku i Zakon o izmjenama i dopunama zakona o registraciji poslovnih subjekata.\n"Značajno je i što realizujemo Akcioni plan za sprovođenje Strategije borbe protiv korupcije u Republici Srpskoj od 2018. do 2022. godine, jer je dio programa rada Vlade i Narodne skupštine Republike Srpske", naveo je ministar Kasipović.\nOn je rekao da se analiziraju i ranije doneseni zakoni, što u Ministarstvu smatraju veoma bitnim pitanjem na kojem su radili i prethodnih 100 dana.\n"Ono što smatram veoma važnim jeste dalje stvaranje materijalnih i tehničkih uslova za rad pravosudnih institucija, a prvenstveno završetak izgradnje palate pravde u Trebinju i stvaranje uslova za rad pravosudnih institucija u Prijedoru", kaže ministar Kasipović.\nU ovoj godini, navodi ministar pravde, cilj je utvrđivanje Zakona o izmjenama i dopunama Krivičnog zakonika Republike Srpske, Zakona o ispitivanju porijekla imovine, Zakona o suđenju u razumnom roku, izmjena Zakona o pravosudnom ispitu i Zakona o notarima.\n"To su vrlo ambiciozni i zahtjevni projekti. Odrednica djelovanja Ministarstva pravde jeste da uvijek radimo i imamo snažnu podršku i akademske i pravosudne zajednice, tako da vjerujem da ćemo naš program rada u potpunosti realizovati u ovoj godini", smatra ministar Kasipović.\nOn je pojasnio da su formirane radne grupe koje će sa Ministarstvom pravde raditi na izradi zakonskih rješenja, među kojima i izmjena Krivičnog zakonika Republike Srpske ("Sl. glasnik RS", br. 64/2017 i 104/2018 - odluka US), čemu će prethoditi analiza dosadašnjih rješenja.\n"Kada je riječ o Krivičnom zakoniku moramo procijeniti sva rješenja koja trenutno imamo, iz svih uglova, jednom suptilnom dubinskom analizom doći do potrebnog obima promjena. U svakom slučaju, u ovoj godini imaćemo izmjene i dopune ovog pravnog akta", rekao je ministar Kasipović.\nOn je ocijenio da je veoma značajan napredak republičkih organizacija koje su u sastavu Ministarstva pravde, prije svega Republičkog centra za istraživanje rata, ratnih zločina i traženje nestalih lica, Agencije za upravljanje oduzetom imovinom, Centra za pružanje besplatne pravne pomoći, te Centra za edukaciju sudija i tužilaca.\nGovoreći o Zakonu o izvršenju krivičnih i prekršajnih sankcija Republike Srpske ("Sl. glasnik RS", br. 63/2018), ministar Kasipović je podsjetio da je Srpska usvojila njegove izmjene i dopune u hitnoj proceduri i izrazio uvjerenje da će, formiranjem Vlade Federacije BiH i Savjeta ministara, biti riješeno pitanje izdržavanja zatvorske kazne, koje tretira ovakvo zakonsko rješenje.\nNa pitanje da li se može u ovoj godini očekivati nastavak strukturalnog dijaloga o reformi pravosuđa u BiH, Kasipović je ponovio da je uslov formiranje vlasti na svim nivoima.\n"Potrebno je što prije formirati Savjet ministara i Vladu FBiH, da bi se pristupilo daljim nastojanjima, rješenjima i zajedničkom radu na reformi pravosuđa u BiH. Naravno, u Republici Srpskoj radimo svoj posao i zbog toga i jeste deset zakona predviđeno za rad", istakao je ministar Kasipović.\nIZVOR: Vebsajt Vlade RS, 05.04.2019.


Proslava rođendana i animacija dece || Igraonica SARIN OBLAČAK\nProslava rođendana i animacija dece je nezaobilazan deo dečije žurke, koju je najbolje provesti u igraonici.\nDeca vole rođendane iz više razloga. Počnimo od najosnovnijeg pitanja: ko ne voli zabave? Očigledno je da svaka osoba ima svoju predstavu zabave, ali je činjenica da se svi vole zabavljati, naročito deca.\nKako odrastamo, proslava rođendana takođe podrazumeva starenje, pa ovo verovatno nije najuzbudljiviji dan za većinu ljudi. Međutim, ovo je za decu dan kada stignu do nove prekretnice, ispunjene raznim mogućnostima i izazovima. Toliko je želja i snova za ispunjenje, o kojima deca razmišljaju pre nego što oduvaju svećice na torti.\nUkoliko želite da vašoj deci pružite nezaboravnu zabavu, odaberite najbolju igraonicu – Sarin Oblačak!\nProslava rođendana i animacija – Uspomene koje deca pamte\nProslava rođendana i animacija dece je veoma važna stvar za vaše mališane.\nZa decu je njihov rođendan najuzbudljiviji dan u godini, definitivno važniji od bilo kojeg drugog datuma. Oni odbrojavaju meseec, nedelje, dane, sate i minute dok ne dođe taj poseban dan i stalno pitaju mamu i tatu „Da li je to danas?“. Gledajući ovo iščekivanje kao roditelji, ne možemo ostati neutralni. Stoga je sasvim razumljivo što želimo da ovaj divan dan učinimo zaista posebnim za naše dete.\nRođendani su značajni za decu. Na njima se osećaju važno, voljeno i poštovano od strane svojih najbližih, a to im pomaže da izgrade samopouzdanje. Iako je važno da naučite svoje dete da bude velikodušno i brižno prema drugima, takođe je u redu da mu jednom godišnje dozvolite da se oseća kao da je centar univerzuma. Divan je osećaj za decu da vide sve svoje prijatelje, koji dođu tog posebnog dana, donesu poklone od srca i požele im „srećan rođendan“. Ovakve akcije i reči mogu da deluju preterano za odrasle, ali deci to jača uverenje da su bitni drugima, koji su došli da proslave njihov poseban dan.\nNa rođendanima nastaju najlepša prijateljstva, a ovo igra bitnu ulogu u ranoj socijalizaciji dece, koja započinje pre polaska u školu. Druženje u velikim grupama se mnogo razlikuje od ćaskanja s prijateljem, i na ovaj način se stiču bitne socijalne veštine. Na rođendanima deca uče kako da budu društvena i kako da komuniciraju sa drugima u opuštenoj atmosferi.\nNe zaboravimo da na rođendanima nastaju najlepše uspomene, koje se pamte ceo život. Sigurno ste zapamtili kada se vaše dete vratilo sa rođendanske zabave svog drugara i uzbuđeno prepričavalo sve detalje koji su privukli njegovu pažnju, čak i nakon nekoliko dana ili nedelja. Ovo govori o značaju rođendanskih zabava za najmlađe.\nProslava rođendana i animacija dece u igraonici Sarin Oblačak\nNe znate gde da proslavite rođendan i krštenje svog deteta? Izaberite našu igraonicu, jer ćemo vašim mališanima obezbediti najbolju zabavu, igru bez granica, i ukusnu hranu u kojoj će uživati!\nAnimacija za mališane je posebno važna, i zato joj posvećujemo posebnu pažnju. Naši kreativni i zabavni animatori veoma vole decu, i uvek se trude da ih povedu u nezaboravnu avanturu, koja im uvek izmami iskren osmeh, a to je naša najveća nagrada.\nIzaberite najbolje za svoje mališane, jer su letnje žurke u igraonici Sarin Oblačak nešto što će uvek pamtiti!\ndečija igraonica, dečija igraonica i rođendaonica, Dečije igraonice i rođendaonice Beograd, dečije proslave u igraonici, dečije žurke u igraonici, Igraonica Sarin oblačak, proslava dečjeg rođendana


IMAP je zaključio 140 transakcija spajanja i preuzimanja u vrijednosti višoj od 5,2 milijarde USD tokom prva tri tromjesečja 2019. godine. U skladu s dosadašnjim rezultatima, 29% transakcija bile su prekogranične. Transakcije su zaključene u 14 različitih sektora, a Industrijska proizvodnja, Tehnologija i Potrošnja i maloprodaja bile su najzastupljeniji sektori.\nJurgis V. Oniunas, predsjednik IMAP-a, komentarisao je: "Uprkos naoblačenju nad svjetskom ekonomijom, vlasnici preduzeća i dalje su birali IMAP partnere da ih vode kroz neke od najvažnijih životnih odluka."\nKliknite ovdje za sažetak transakcija\nTehnologija 12. juni 2020


Polovni Nödinge karoserija oglasi za prodaju - Mascus Srbija\nNalazite se ovde: Mascus Srbija > Transport > Nödinge\nPolovna Nödinge transport na prodaju\n» Napredna pretragaKljučna rečGrupa proizvodaTransportKaroserija (1)BrendNödingeModelLGBF (1)Cena (EUR)–Godina proizvodnje–KontinentEvropa (1)ZemaljaŠvedska (1)Sa cenomSa slikama24 h poslednji7 d poslednji\nOvo su rezultati pretrage polovnih Nödinge karoserija mašina koje su za prodaju. Nödinge karoserija oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Nödinge karoserija u Brend sekciji.\n1 Rezultati pretrage za "Nödinge transport"\nNödinge LGBFCisterne 1995 Švedska, Trelleborg7.045 EUR\nOvde je kompletna lista polovnih Nödinge karoserija za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Nödinge karoserija koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Nödinge karoserija koje Vas interesuju. Kontaktirajte Mascus RS ukoliko ste zainteresovani za kamione, delove za kamione, laka dostavna vozila i autobuse, kao i za oglase kamiona, autobusa i transportnih vozila koje dodaju svakodnevno.


U sklopu koncepta "Banjaluka - grad budućnosti" do januara naredne godine biće realizovan Projekat "Informacioni sistem za promociju ruralnih lokalnih zajednica" koji implementira kompanija "Blicnet".\nIz ove kompanije za "Nezavisne" su rekli da su prilikom prijave na konkurs stavili akcenat na komunikaciju te su smart budućnost grada vidjeli kroz korištenje novih tehnologija za digitalnu komunikaciju.\n"Cilj projekta je uspostavljanje bolje komunikacije i bolje povezanosti ruralnih sredina sa gradom i obrnuto, te njihova promocija s namjerom da se ostvari i poboljša ekonomski kapacitet i kvalitet života stanovništva u ruralnim mjestima", naveli su iz "Blicneta".\nPrema uslovima javnog konkursa, projektom su obuhvaćeni Karanovac, Krupa na Vrbasu, Bočac, Ljubačevo, Krmine i Agino selo.\n"Prirodne ljepote, turistička ponuda, registrovani mali obrti, etno-pansioni, seoska gazdinstva, proizvođači hrane, prevoznici dobara i ljudi i drugi biće predstavljeni na web-aplikaciji i android mobilnoj aplikaciji koje će kreirati inženjerski i marketing tim 'Blicneta'", kazali su iz ove kompanije.\nPreko web-sajta i mobilne aplikacije građani Banjaluke, ali i drugih lokalnih zajednica, moći će da pregledaju turističku ponudu, da istraže destinacije poput izletišta i planinarskih staza, da isplaniraju i provedu svoj slobodan dan na zanimljivim destinacijama u okolini, kao i da pronađu zdrave prehrambene proizvode lokalne proizvodnje.\n"Korisnici sistema nakon registracije su u mogućnosti da kreiraju produkt katalog sa svojim uslugama i proizvodima. Krajnji korisnici mogu pretražiti i pronaći usluge i proizvode pojedine zajednice i preko platforme stupiti u kontakt sa ponuđačem. Sistem će obavijestiti ponuđača da postoji potreba korisnika putem push notifikacije ili nekog drugog kanala komunikacije", objasnili su iz "Blicneta".\nIstakli su da će Gradska uprava biti u mogućnosti da analizira podatke sa big data platforme i dobije informaciju koje su destinacije i proizvodi atraktivni, čime dobijaju alat za implementaciju podsticajnih mjera, a korisnici će biti u mogućnosti da ocijene usluge i proizvode.\nVrijednost projekta iznosi 50.000 KM. Realizacija će se odvijati u dvije faze: izrada web-aplikacije predviđena je za kraj novembra, a android mobilne aplikacije za kraj januara naredne godine.


EU Srbiji dala 40 miliona evra pomoći zbog migranata\nEvropska unija je od septembra 2015. dala 40 miliona evra bespovratne pomoći za podršku Srbiji u upravljanju izbegličkim i migrantskim tokovima, saopštila je danas Delegacija EU u Beogradu.\nŠef Delegacije EU Majkl Devenport je rekao da „Srbija… pruža važan doprinos rešavanju migrantske krize na odgovoran i human način“ i da „EU podržava vlasti u Srbiji na svim nivoima kako bi se smanjio uticaj krize na lokalne zajednice“.\nOn je rekao i da „delegacija EU i Vlada Srbije zajedno rade na utvrdjivanju prioritetnih potreba kako bi se 40 miliona evra pomoći iskoristilo na najbolji način“.\n„Narednih meseci i godina Srbija će imati koristi od značajnih dodatnih finansijskih sredstava u oblasti migracija i upravljanja granicama“, rekao je Devenport, navodi se u saopštenju.\nViše od 10,7 miliona evra dato je za radove na izgradnji i rekonstrukciji centara u Preševu, Šidu, Adaševcima, Subotici, Principovcu, Krnjači, Bosilegradu, Pirotu, Dimitrovgradu i Bujanovcu za planirane radove u Šidu i Padinskoj Skeli, kao i za opremu, mobilne timove, potrepštine i nameštaj. EU takodje plaća troškove struje, grejanja, vode, odnošenja smeća, sanitarne usluge i čišćenje, i to više od 460,000 evra ove godine i skoro dva miliona miliona evra naredne godine, navodi se u saopštenju.\nViše od 9,4 miliona evra utrošeno je za plate 273 zaposlenih gradjana Srbije, koordinatora, prevodilaca, administrativnog pomoćnog osoblja i zaposlenih na održavanju u Subotici, Šidu, Preševu, Negotinu, Dimitrovgradu, Zaječaru, Krnjači, Banji Koviljači, Tutinu, Sjenici i Beogradu.\nEU je obezbedili sredstva za hranu i smeštaj osoblja nadležnih organa prilikom rada na terenu, za dečije kutke, pružanje informacija, upravljanje individualnim slučajevima i spajanje porodica, kao i podršku maloletnim licima u pratnji ili bez nje.\nZa zaštita granica obezbedjeno je 7,5 miliona evra i to za opremu, informaciono-tehnološku infrastrukturu, bolje upravljanje granicama, angažovanje gostjućih službenika iz zemalja članica EU koji pružaju podršku graničnoj policiji Srbije, i za modernizaciju graničnih prelaza.\nEU je takodje za hrana i druge potrepštine obezbedila 3,8 miliona evra a za transport i logistika više od 2,6 miliona evra, navodi se u saopštenju.\nZa zdravstvena nega dato je skoro 1,2 miliona evra i to za dve mobilne klinike, prateće medicinsko osoblje i prevodioce, lekove i druga medicinska sredstva, kao i pristup primarnoj zdravstvenoj nezi u prihvatnim centrima kao i u gradskom parku u Beogradu.\nEU je finansirala i upravljanje, administrativni poslovi, kompjuteri, putovanja, komunikacija sa skoro dva miliona evra dok je ta podršku reformi nacionalnom sistemu azila obezbedila milion evra.\nZa „asistirani dobrovoljni povratak migranata u zemlje porekla“ obezebdjeno je 0,75 miliona evra.\nPored toga, nekoliko zemalja članica EU je pružilo potrebnu bilateralnu pomoć Srbiji, u okviru Mehanizma EU za civilnu zaštitu.\nSrbija je takodje dobila značajnu pomoć od EU u okviru regionalnog programa posvećenog upravljanju migracijama čiji je budžet 8 miliona evra, dodaje se u saopštenju.


Devojčice i dečaci iz Ski kluba "Besna Kobila" zablistali u veleslalomu na Mokroj Gori | VOM\nNaslovnaRelax kutakDevojčice i dečaci iz Ski kluba "Besna Kobila" zablistali u veleslalomu...\nDevojčice i dečaci iz Ski kluba „Besna Kobila“ zablistali u veleslalomu na Mokroj Gori\npetak, 2. aprila 2021 : 10:51\nNa skijalištu Iver na Mokroj Gori vožene su trke Alpskog kupa Srbije i Prvenstva Srbije za kategorije devojčica i dečaka do 8,10 i 12 godina u disciplini veleslalom, gde su mališani iz Ski kluba „Besna Kobila“ zabeležili odlične rezultate.\nU sredu 31. marta vožena je četvrta ovogodišnja trka Alpskog kupa na kojoj su takmičari iz Vranja zablistali u punom sjaju.\nMarko Pešić je u kategoriji dečaka do 8 godina zauzeo drugo mesto iza Vasilija Lazarevića iz ekipe Leptir iz Beograda, a ispred Matije Stefanovića iz SK Niš iz Niša. U konkurenciji devojčica u istoj kategoriji Danica Ilić zauzela je treće mesto iza Dunje Đorđević iz SK Niš i Subotić Petre iz SK Ares iz Beograda. U kategoriji devojčica do 10 godina Dunja Arsić se plasirala na 3.mesto iza Tare Ivanović iz SK Ares iz Beograda i Lukač Lane iz SK Crvena Zvezda iz Beograda. U istoj konkurenciji Vera Ilić je zauzela 6.mesto, a Lenka Stanojević se plasirala na 10. mesto.\nU četvrtak je voženo prvenstvo Srbije na kojoj su takmičari iz Vranja zabeležili takođe vrhunske rezultate. Marko Pešić je postao vicešampion Srbije u svojoj kategoriji iza Vasilija Lazarevića iz SK Leptir iz Beograda, a ispred Matije Stefanovića iz SK Niš. Danica Ilić je ponovila uspeh od prethodnog dana i zauzela treće mesto iza Dunje Đorđević iz Niša i kaline Bogojević iz Užica. U kategotiji devojčica do 10 godina Dunja Arsić je zauzela 4.mesto sa zaostatkom od 0.1 sekunde za trećeplasiranom Lolom Anđelić iz SK BSK iz Beograda. U istoj kategoriji Vera Ilić je zauzela 9.mesto, a Lenka Stanojević 10.\nPosle višegodišnjeg sistematskog rada i više od 50 dana provedenih na snegu u ovoj sezoni, bez ijednog odrađenog treninga na glečeru rezultati su stigli. Prezadovoljni smo postignutim rezultatima do sada i znamo da smo ispunili cilj sa početka sezone. Sada nam ostaje da čekamo zvaničan kraj sezone pa da sumiramo konačne rezultate. U zavisnosti od situacije sa virusom Korona treba da bude organizovano i prvenstvo Srbije za straije kategorije i još jedna trka Alpskog kupa Srbije – kaže Đorđe Dedinac iz ovog kluba.\nOrganizatori trka na Mokroj Gori bili su Ski klub ART iz Užica i Skijaški Savez Srbije, a domaćin skijalište Iver na Mokroj Gori.\nPrethodni tekstPronađen muškarac koji je izazvao saobraćajnu nezgodu\nSledeći tekstU Pčinjskom okrugu još 131 novooboleli od koronavirusa


Dodik posle hitnog sastanka sa Srbima na funkcijama u BiH: Ustavni sud da ima 6 sudija, dva iz RS - 20.02.2020, Sputnik Srbija\nDodik posle hitnog sastanka sa Srbima na funkcijama u BiH: Ustavni sud da ima 6 sudija, dva iz RS\nSrpski predstavnici koji rade u zajedničkim institucijama BiH održali su sastanak u sedištu Vlade RS u Istočnom Sarajevu. Milorad Dodik posle sastanka poručuje... 20.02.2020, Sputnik Srbija\nsvet, vesti, ustavni sud bih, region, republika srpska (rs)\n11:59 20.02.2020 (Osveženo: 23:30 26.08.2021)\nSrpski predstavnici koji rade u zajedničkim institucijama BiH održali su sastanak u sedištu Vlade RS u Istočnom Sarajevu. Milorad Dodik posle sastanka poručuje da je njihov stav na nivou BiH da Ustavni sud BiH treba da ima šest sudija, dva koja dolaze iz Republike Srpske i četiri iz Federacije BiH.\n„Na sastanku nije urađeno ništa tajno. Rešenja koja smo predložili mogu biti korisna za sve, pa i za Bošnjake. Ako se odmaknu od linije odbijanja, videće da i oni imaju koristi“, rekao je Dodik posle sastanka sa srpskim predstavnicima u organima BiH.\nDodao je da se finalizuje predlog zakona o Ustvnom sudu BiH.\nKako je rekao, u Istočnom Sarajevu je održan radni sastanak, na kojem se dogovaralo o odlučivanju u zajedničkim institucijama, preneo je Tanjug.\n„Predsedništvo, Savet ministara, Parlamentarna skupština, na svim mestima bićemo, ali nećemo donositi odluke. Što se tiče drugih odluka nivoa odlučivanja, komunikacijska, službena i ostala, sve ostaje na istom nivou“, rekao je Dodik. On je dodao da je svrha sastanka bila da se objasne i prezentuju najnovije odluke i učešće o odlučivanju, prenosi sarajevska N1 televizija.\n„Odluke bilo koje vrste neće biti usvajane i donošene. Što se tiče drugih nivoa odlučivanja za sada sve ostaju u redovnoj aktivnosti“, rekao je Dodik.\nOn je ranije najavio da će SNSD zajedno sa Srpskim i Klubom HDZ-a BiH u Predstavničkom domu Parlamentarne skupštine, danas, a najkasnije sutra, uputiti u parlamentarnu proceduru predlog Zakona o Ustavnom sudu, koji podrazumeva prestanak mandata stranih i izbor domaćih sudija u tom sudu. Prema tom predlogu Predsedništvo bi biralo trojicu domaćih sudija, a Parlamentarna skupština bi ih potvrđivala. Izbor šest preostalih ostao bi kao i do sada.\nDodik je juče pozvao hrvatskog člana Predsedništva Željka Komšića da podnese ostavku, zbog prećutkivanja pisma predsednika Evropskog suda za ljudska prava, u kojem se tražilo mišljenje Predsedništva u vezi sa imenovanjem stranog sudije u Ustavnom sudu BiH.


"Grobari" dočekali i Evrokup, karte za premijeru od sutra! - Sportske.net\n"Grobari" dočekali i Evrokup, karte za premijeru od sutra!\nPartizan dobro započeo evropsko takmičenje pobedom nad Venecijom.\nRođendansko iznenađenje za ''grobare'', kreće Partizanova televizija!Važna poruka - ''Grobari'', hoćete li poslušati Ostoju?Šta je sinoć naljutilo Trinkijerija?Partizan ima "Kajla Hajnsa za siromašne"! (TVITOVI)Bravo! Usponi i padovi, na kraju pobeda Partizana u Veneciji!\nKošarkaški klub Partizan saopštio je danas da će prodaja pojedinačnih ulaznica za meč Evrokupa protiv Tofaša početi sutra.\nNakon osvajanja Superkupa ABA lige i pobede u Veneciji, Partizan će u u utorak, 8. oktobra, od 20 sati odigrati svoj prvi meč na domaćem terenu. "Crno-beli" će u drugom kolu Evrokupa dočekuti turski Tofaš, a prodaja ulaznica za taj meč počinje sutra.\nUlaznice će se prodavati u petak, subotu, ponedeljak i utorak u Tiketlajnu na Novom Beogradu od 10 do 18 sati.\nNa blagajnama Beogradske arene prodavaće se u ponedeljak i utorak od 10.00 do 18.00, odnosno do početka utakmice.\nZa ulaznice za tribine potrebno je izdvojiti 400 (nivo 400), odnosno 600 dinara (nivo 500), dok je cena karata za parter 1.000 dinara. Cena ulaznica "standard 2" je 800 dinara, "standard 1" 1.000, a "superior" 1.400 dinara.\nPartizan je, takođe, istakao da su sva da su sva mesta u Areni numerisana i da će vlasnici ulaznica moći da sednu samo na svoja mesta, za koja imaju kartu.\nTakođe, deci uzrasta do šest godina omogućen je besplatan ulaz na utakmicu, ali ona neće imati svoje sedište već će moći da utakmicu prate sedeći u krilu roditelja ili pratioca.\nPartizan je naveo i da je, osim poštovanja numeracije sedišta u dvorani, neophodno da svi prolazi u dvorani budu prohodni u svakom momentu, da se poštuje zabrana pušenja u dvorani, kao i bacanje predmeta u teren ili korišćenje pirotehničkih sredstava.


Školarine studentima u RS-u će biti povećane?!\nSaopćeno na današnjem sastanku Vlade\nČlan Glavnog odbora PDP-a Nikola Dronjak rekao je danas da je sastanak predstavnika Vlade Republike Srpske sa rektorima univerziteta u Banjaluci i Istočnom Sarajevu, te predstavnicima studentskih predstavničkih tijela, jedan u nizu i da će školarine sigurno biti povećane.\n- Naše mišljenje je da je to samo jedan u nizu sastanaka čije je cilj odugovlačenje. Obećanja Vlade da će školarine ostati iste čekaće ljeto i kada studenti odu kućama biće donesena odluka o povećanju školarina - rekao je Dronjak na konferenciji za novinare PDP-a u Banjaluci.\nOn je najavio da će se mladi PDP ukoliko dođe do povećanja školarine sigurno reagovati i pozvati kolege iz ostalih opozicionih partija - SDS-a i NDP-a, da zajedno nađu adekvatan odgovor na takvu eventualnu odluku Vlade.\n- Problemi realno ne mogu da budu riješeni jer novca nema. Republika Srpska se svakodnevno zadužuje, ne plaćaju se doprinosi niti bilo koji drugi troškovi, a za sve to teret treba da snose građani i studenti - mišljenja je Dronjak.\nOn tvrdi da neće biti ništa ni od ruskog kredita, niti od aranžmana sa MMF-om.\nPredsjednik Savjeta mladih PDP-a Banjaluka Draško Stanivuković rekao je da je bilo kakvo povećanje školarine nedopustivo.\n- Plašimo se da će jučerašnji razgovori ostati samo na obećanjima i s toga smo spremni da provedemo određene aktivnosti s ciljem zaštite prava studenata i mladih - rekao je Stanivuković i dodao da mladi PDP daju puno podršku studentima u Istočnom Sarajevu koji su pokrenuli potpisivanje peticije protiv povećanja cijena školarine i studentskog standarda.\nOn je ocijenio da su predstavnici Vlade Republike Srpske trebalo da obave razgovore sa studentima o upisnoj politici jer je ona, kako kaže, uzrok velike nezaposlenosti.\nMinistar prosvjete i kulture Republike Srpske Dane Malešević izjavio je juče da će iznos školarine za narednu akademsku godinu ostati isti.\nNakon sastanka sa rektorima univerziteta u Banjaluci Stankom Stanićem i Istočnom Sarajevu Radoslavom Grujićem, te predstavnicima studentskih predstavničkih tijela, Malešević je rekao novinarima da je stav univerziteta da školarina ostane ista, dodajući da će i odluka Vlade Srpske, vjerovatno, biti kao i prijedlog sa univerziteta.\nPredsjednik Unije studenata Republike Srpske Borivoje Obradović rekao je da je na sastanku postignut visok stepen saglasnosti o školarini.


MINISTAR MALI: Povećanje satnice sa 172,5 na 183,9 dinara | Novosti.RS\n"Povećanje minimalca je dobra vest u uslovima najveće ekonomske krize. Svetske ekonomije padaju 10 pa i 20 odsto. Vlada Srbije napravila odgovornu odluku, jer sindikati i poslodavci nisu uspeli da se dogovore", rekao je Mali za TV Pink.\n"Kada je reč o zaposlenima, osam milijardi dinara je trošak povećanja minimalne zarade za državu. Da bismo podigli standard zaposlenih, pre dve godine obećali smo da ćemo postepeno smanjivati opterećenje na zarade. Zato donosimo odluku o povećanju neoporezivog dela zarade sa 16.300 na 18.300 dinara, da se trend smanjenja opterećenja održi".\n"Važna vest za sve naše zaposlene u privredi jer i koeficijent po času se povećava sa 172,5 dinara na 183,9 dinara, sve plate u relativnom iznosu rastu zbog porasta minimalca", pojasnio je ministar.\n"Oko 13 milijardi dinara je ukupno opterećenje za sve poslodavce godišnje. Mi smo povećali neoporezivi deo dohotka sa 16.300 na 18.300 dinara", naglasio je on i dodao da je time država teret povećanja minimalca preuzela na sebe.\n"Dve hiljade dinara mesečno više, ako pomnožite sa 12 meseci to 24.000 dinara više, što je skorio još jedna penzija godišnje", naveo je ministar.\n"Vidite i sami, u prvom kvartalu stopa nezaposlenosti je bila 7,3 odsto. Na istorijskom smo minimumu, a sve to govori o ozbiljnosti države“, rekao je ministar.\n"Mi imamo novca u budžetu za te namene, plate i penzije su sigurne i stabilne“, napomenuo je Mali.\n"Pokazali smo drugačiji odnos prema građanima, nego što je to ranije bio slučaj. Kada je kriza, država je tu da se bori sa svim izazovima, da se iskoristi svaka mogućnost da građanima bude bolje. Uostalom, država je sada dokazala da je tu za građane i za privredu, kada god je to neophodno, da na nju može da se računa", rekao je Mali.\nSrbija Siniša Mali srpska ekonomija minimalna cena rada povećanje plata


Atletika - Zorana najbolja mlađa seniorka ASS\nNapisano u kategoriji Atletika, 31 decembra, 2016\nU ponedeljak 26.12.2016.godine Atletski savez Srbije proglasio je najbolje atletičare i atletičarke u protekloj godini. Svečanost je održana u Bel expo centru u Beogradu.\nKao najuspešnija atletičarka u konkurenciji mlađih seniorki proglašena je atletičarka atletskog kluba „Dinamo“ iz Pančeva Zorana Barjaktarović. Ovo priznanje atletskog saveza Srbije došlo je kao kruna njenih postignutih rezultata u 2016.godini. Zorana je u protekloj godini osvojila zlatno odličije na seniorskom prvenstvu Srbije na 100 m dok je na 200 m bila drugoplasirana. Neophodno je pomenuti i to da je Zorana ove godine bila jedini predstavnik Srbije na mediteranskim igrama u Tunisu.\nNa velikom internacionalnom takmičenju „Serbia Open“ u Beogradu, Zorana je osvojila treće mesto u trci na 60 m gde je ujedno bila i najuspešniji naš predstavnik. Takođe, proglašena je za najuspešniju takmičarku na dva internacionalna mitinga: „Mađar So“ u Senti i „Bar 2016“ na kojima je ubedljivo pobedila u trkama na 100 m. Zoranin lični rekord na 100 m sada iznosi 11,65 s što spada među najbolje rezultate u istoriji srpskog sprinta.\nPo kategorizaciji Olimpijskog komiteta Srbije, Zorana Barjaktarović već dve godine za redom nosi priznanje sportiste nacionalnog razreda. Nagradu najboljim atletičarima Srbije uručili su predsednik Atletskog saveza Srbije Veselin Jevrosimović i generalni sekretar ASS Slobodan Branković.\nSvečanosti u Bel expo centru pored Zorane Barjaktarović, prisustvovali su novoizabrana predsednica Atletskog kluba „Dinamo“ Sandra Božić, potpredsednik kluba Zoran Božanić, kao i Zoranin trener prof. Ljupčo Cvetkoski.


"Valjevski mladi naučnici otvoreno o svemu" | VAmedia - info portal\n„Valjevski mladi naučnici otvoreno o svemu“\n29/12/2018 29/12/2018 Нема коментара на „Valjevski mladi naučnici otvoreno o svemu“\nDruštvo istraživača „Vladimir Mandić Manda“ povodom 45. rođendana Astronomske grupe organizuje tribinu „Valjevski mladi naučnici otvoreno o svemu“ u subotu 29. decembra u 18 časova u Istraživačkoj kući.\n– Dr Ivan Milić, astronom u SAD\n– Dr Danilo Đokić, fizičar u Švajcarskoj i Srbiji\n– Dr Slobodan Milovanović, matematičar u Švedskoj\nRazgovor vodi Nikola Božić, Istraživačka stanica Petnica.\nRazgovaraće se o tome čime se ovi mladi Valjevci bave u nauci, šta ih inspiriše, kako su interesovanja započela i kako je Valjevo pomoglo tome, ali i o tome koliko se vraćaju u Valjevo i kako mogu da pomognu Valjevu danas.\nOvaj razgovor je uvodni događaj u veliki Jubilej 50 godina Društva istraživača „Vladimir Mandić Manda“ koji se obeležava tokom 2019. godine.\nDrustvo, Naslovne vesti istraživači, tribina\nUhapšeno 8 osoba\nPoklon predstava za decu- Europrom


Beta 13. juna 2019. 16:35\nPremijer Severne Makedonije Zoran Zaev izjavio je danas u Berlinu, posle sastanka s kacelarkom Nemačke Angelom Merkel, da je „snažno uveren“ da njegova zemlja ove godine počinje pregovore o prijemu u EU.\nZaev je rekao da ga je kancelarka infomisala da će Bundestag „u septembru doneti odluku o odobravanju početka pregovora EU sa Severnom Makedonijom, saglasno utvrdjenim procedurama Nemačke za proširivane članstva Unije“.\nPo njegovim rečima, Merkel je na „srdačnom i prijateljskom sastanku“ potencirala da je Severna Makedonija „isporučila očekivano i da ona lično i Berlin na to gladaju mnogo pozitivno“.\n„Snažno smo uvereni da već ove godine započinjemo pregovore o članstvu u EU i konačno se priključujemo Srbiji i Crnoj Gori“ koje već pregovaraju o tome, istakao je Zaev.\n„Potvrdili smo da Republika Severna Makedonija ima puno poverenje u kancelarku Merkel i da podržava njenu potiku proširenja EU, kao i njenu poltiku prema Zapadnom Balkanu“, dodao je on.


Krizni štab Ministarstva zdravstva Federacije BiH FBiH doneo je danas novu naredbu prema kojoj je obavezno nošenje zaštitnih maski u zatvorenom javnom prostoru, kao i na otvorenom javnom prostoru ukoliko nije moguće održavati fizičku distancu od dva metra između lica.\nNaredba će se primenjivati od nedjelje, 28. juna, kao i preporuke koje se primenjuju od dana donošenja, a dostavljena je kriznim štabovima kantonalnih ministarstava zdravstva na dalje postupanje, prenose federalni mediji.\nKantonalnim štabovima ministarstava zdravstva data je mogućnost uvođenja i restriktivnijih mera shodno procene epidemiološke situacije u kantonu, odnosno opštini, uz redovno obaveštavanje Kriznog štaba federalnog Ministarstva zdravstva.\nU ovom gradiću čak 50 je novozaraženih korona virusom, svi zaposleni u pogonu za preradu ribe\nGOTOVO 4.000 ZARAŽENIH Od korone se u BiH do sada oporavilo 2.338 osoba, virus bio jači od 178 ljudi\nKrizni štabovi kantonalnih ministarstava zdravstva, prema proceni epidemiološke situacije u kantonu, deo danas datih preporuka mogu doneti i u formi naredbe.\n-Pridržavanjem mera koje su na snazi štitimo sebe i druge i sprečavamo širenje virusa i povećanje broja obolelih - ističu iz Kriznog štaba.\nKrizni štab Ministarstva zdravstva FBiH je, u uslovima epidemiološke situacije u Federaciji koja se usložnjava, doneo novu naredbu o striktnom poštovanju preporuka Zavoda za javno zdravstvo FBiH za sve one na koje se preporuke odnose.\nVišković: Ako neodgovorni pojedinci nastave da krše odluke, moguće su REPRESIVNIJE MERE\nRASTE BROJ ZARAŽENIH KORONOM "U određenim lokalnim zajednicima sigurno će biti pooštravanja određenih mera"


Gradska opština Palilula Niš | REGIONALNA SARADNJA\nPredsednik Gradske opštine Palilula-Niš, BRATISLAV VUČKOVIĆ, u okviru programa regionalne saradnje i realizaciji projekata od zajedničkog interesa bio je domaćin radnog sastanka sa predsednicima opština Gadžin Han, Doljevca i Merošine. Na ovom sastanku, koji je održan u opštini Palilula, razgovaralo se o budućoj saradnji na razvoju turizma, poljoprivrede, o infrastrukturnim projektima, izgradnji atarskih puteva i industrijske zone koja bi povezala ove četiri opštine.\nIzgradnja nove regionalne deponije bila je jedna od tema sastanka. Po rečima predsednika opštine Palilula, izgradnja nove regionale deponije jeste cilj svih opština u regionu. Očekuje se da Grad Niš nastavi pregovore o izgradnji nove deponije, koja bi se naslanjala na postojeću Gradsku deponiju u opštini Palilula i obuhvatala bi i parcele koje pripadaju opštini Doljevac. U ovom projektu učestovaće i opštine Merošina i Gadžin Han. Nova deponija biće sanitarnog tipa i neće uticati štetno na životnu sredinu. Procena je da će izgradnja regionalne deponije koštati između 30 i 50 miliona evra.\nU razgovoru predsednika opština učestvovali su i Nikola Božić, predsednik Skupštine opštine Palilula, Marija Brajdić, načelnica Uprave opštine Palilula i zamenik predsednika opštine Palilula Lazar Dinić.(Tekst-foto D.Vidojković)\nRTV BelleAmie: U gradskoj opštini Palilula u Nišu održan je sastanak o izgradnji nove regionalne deponije


RTS :: Gojkovićeva u Istanbulu sa predsednicima parlamenata CES\nPolitika Gojkovićeva u Istanbulu sa predsednicima parlamenata CES\nGojkovićeva u Istanbulu sa predsednicima parlamenata CES\nsreda, 16. maj 2018, 14:19 -> 14:32\nPredsednica Skupštine Maja Gojković je na Konferenciji predsednika parlamenata Parlamentarne skupštine Crnomorske ekonomske saradnje (PS CES) u Istanbulu istakla da glavni cilj te organizacije ostaje jačanje ekonomske, trgovinske, socijalne, kulturne i političke saradnje regiona.\nNa ceremoniji, povodom 25 godina postojanja organizacije, predsednici Skupštine Srbije dodeljen je orden časti Parlamentarne skupštine Centralno ekonomske saradnje.\nU obraćanju predsednicima parlamenata, Gojkovićeva je ukazala da je PS CES zasnovana na jasnom prepoznavanju značaja regionalnog karaktera izgradnje stabilnosti i razvoja, kao i da je pokrenuta neposredno nakon velikih promena na evropskom kontinentu, uz uverenost da će snažnija ekonomska saradnja među crnomorskim državama ojačati mir i ukupni napredak u regionu.\n"Ostvarenju ove inicijative smo pristupili polazeći od zajedničkih interesa i geografske blizine, kao i zajedničnog istorijskog i kulturnog nasleđa i tradicije", rekla je Gojkovićeva, a saopšteno je iz Skupštine Srbije.\nNaglasila je da je potrebno da zemlje članice ulože napore na planiranju zajedničkih projekata koji će biti usmereni ka punom korišćenju potencijala saradnje.\nNapomenula je da se danas suočavamo sa brojnim izazovima, poput terorizma, ekstremizma, separatizma, posledica ekonomske krize, migracija i da upravo ti izazovi, možda uverljivije nego ikada, svedoče o neophodnosti solidarnog i zajedničkog pristupa.\nGojkovićeva je podsetila da je važan rezultat dosadašnjeg rada jačanje i proširenje saradnje, kao i razmenu iskustava sa drugim međunarodnim parlamentarnim organizacijama, čemu je doprinos dala i Skupština Srbije tokom predsedavanja u drugoj polovini 2016. godine.\nPredsednica Narodne skupštine na marginama Konferencije razgovarala je o razvoju parlamentarne saradnje i unapređenju odnosa sa predsednikom Velike Narodne skupštine Turske Ismailom Karamanom, predsednicima parlamenata Gruzije Iraklijem Kobahidzeom, Moldavije Andrianom Kanduom i Azerbejdžana Oktajom Asadovim.\nGojkovićeva je imala susret sa predsednikom Senata Rumunije Kalinom Popesku-Tarićeanuom, koji je istakao da Rumunija podržava evropske integracije Srbije i da je spremna da pomogne na tom putu.\nU delegaciji Skupštine Srbije je i šef stalne delegacije u Parlamentarnoj skupštini Crnomorske ekonomske saradnje Igor Bečić.\n3 Palau suspenduje priznanje nezavisnosti Kosova\n4 Gojkovićeva sa predsednikom Republike Palau o saradnji\n5 Haradinaj: Sneg će se jednom otopiti


Saopštenje za medije SUPRAM i Foruma sudija Srbije povodom Prednacrta Građanskog zakonika Republike Srbije kojim se ukida pretpostavka krivice\nPrednacrt Građanskog zakonika Republike Srbije kod odgovornosti po osnovu krivice ne sadrži pretpostavku krivice kakva danas postoji u pravnom sistemu Srbije i predviđena je članom 154 Zakona o obligacionim odnosima.\nOtežano dokazivanje će, takođe, kompromitovatisudjenje u razumnom roku, a mogu se očekivati i postupci po ustavnim žalbama i pred Evropskim sudom za ljudska prava u Strazburu.\nNajzad, ova regresija u stepenupravne zaštite ove kategorije građanaodrazila bisei na procesno načelo formalne istine, koje je novim Zakonom o parničnom postupku pooštreno, štobi dodatno dovelo u pitanjesmislenostmedicinskih parnica i obeshrabrilo oštećene. U krajnjoj konsekvenci to bi moglo uroditi time da pacijenti posegnu za radnjama samozaštite, jer će izgubiti veru u rad pravosudnog sistema koji neće prepoznavati potrebe i specifičnosti ove grupe oštećenih.Osim toga, u ovoj vrsti parnica se, ukoliko bi se ukinula pretpostavka krivice, nikako ne bi moglo govoriti o jednakosti procesnih oružja, jer medicinski profesionalci imaju nemerljivo veća znanja i materijalne resurse od pacijenata.\nDodatni argument u prilog ovakvom stavu je da i drugi pravni sistemi priznaju posebnostpravnog položaja pacijenata kao oštećenih i, čak i kod brisanjapretpostavke krivice, posebno izuzimaju medicinske slučajeve zbog kompleksnosti i to unose u zakon ili u sudsku praksu. Međutim, kako kod nas sudska praksa, formalno, nije izvor prava, a osim toga podložna je promenama i dramatičnim zaokretima, mišljenja smo da član 154 ZOO svakako mora ostati deo našeg pravnog sistema.\nNaš pravni sistem je, pak, kroz postojeće odredbe prednacrta Građanskog zakonika, na putu da dodatno oteža položaj strani koja u ovakvim parnicama predstavlja ugroženu stranu-pacijentu. Pacijent ne samo da je zdravstveno oštećen, već mu se stavlja i enorman teret dokazivanja, koji on, kao medicinski laik, teško može podneti.\nNajzad, u zemljama u okruženju koje su pristupile Evropskoj uniji, kao što su recimo Slovenija i Hrvatska, pretpostavka krivice je opstala.\nUDRUŽENjA PRAVNIKA ZA MEDICINSKO I ZDRAVSTVENO PRAVO SRBIJE – SUPRAM


Lajcak u BG o ocekivanjima EU i sastanku Vucica i Kurtija – Krstarica\nLajcak u BG o ocekivanjima EU i sastanku Vucica i Kurtija\nTanjug 22. novembra 2021. 15:30\nBRISEL, 22. novembra ( Tanjug) – Specijalni predstavnik EU, Miroslav Lajčak, sutra u Beograd donosi poruku šta očekuje EU i zemlje članica od nastavka razgovora o normalizaciji odnosa Beograda i Prištine.\nLajčak će pokušati da proceni mogućnosti za napretka u dijalogu i svrsishodan sastanakpredsednika Aleksandra Vučića i premijera privremenih kosovskih institucija Aljbina Kurtija do kraja ove godine, rečeno je Tanjugu u Briselu.\nSutrašnja poseta Miroslava Lajčka Beogradu, a zatim i Prištini, dolazi nakon debate Saveta EU o dijalogu, ali i nakon još jedne neuspešne runde razgovora Beograda i Prištine u Briselu.\n”Specijalni predstavnik EU će jednoj i drugoj strani direktno preneti očekivanja izneta u debati Saveta ministra spoljnih poslova kojoj je i sam prisustvovao”, kaže portparol EU, Peter Stano, za Tanjug.\nU diplomatskim izvorima u Briselu za Tanjug ocenjuju da se ministarske poruke ”očigledno nisu dobro čcule” uzimajuči u obzir poslednju rundu dijaloga Beogrda i Prištine na kojoj ponovo nije bilo niti napretka niti ”atmosfere za razgovor”, i da će ih Lajčak sada ”doneti” lično.\nMinistri EU pozvali su prošle nedelje Beograd i Prištinu na ”konstruktivan angažman” i postizanje ”pozitivnih rezultata” uz insitiranje na ”primeni još neispunjenih obaveza iz dijaloga”.\nŠef diplomatije EU, Žosep Borelj, tom prilikom je pozvao Vučića i Kurtija na ”sastanak na visokom političkom nivou pre kraja godine”.\nU diplomatskim izvorima Tanjuga u Briselu kažu da se sastanak na visokom nivou organizuje tek nakon određenog napretka postignutog na nivou pregovarača koji ”moraju da se sagalse oko nečega”.\n”U ovom trenutku te sagalsnosti nema, a Laqjčak bi sa liderima u Beogradu i Pristini trebalo da razmotri šta je potrebno da bi do takvog napretka došlo”, navode izvori Tanjuga u Briselu.\nDodaje se da bi specijani predstavnik trebalo da liderima obe strane ukaže na fokus koji EU trenutno pridaje dijalogu Beograda i Prištine, ali i na ”rizike” od propuštanja tog momentuma.\nU tom smislu ukazuje se da će se već u decembru u na usvajanju načhi zakljčci Saveta EU o Zapadnom Balkanu, a da je trenutna procena da napretak u dijalogu Beograda i Prištine nije bilo već mesecima.


Bespovratne pozajmice za transportnu opremu i mašine (SRB) | Logistic Magazin\nMinistarstvo privrede Republike Srbije izabralo je i ove godine ProCredit banku za svog partnera u Programu podrške malim preduzećima za nabavku opreme, u okviru kog će država podržati domaće privrednike bespovratnim pozajmicama u iznosu od milijardu dinara.\nKao i prethodnih godina, ovim programom je predviđeno da za planiranu nabavku proizvodne opreme mala preduzeća obezbede najmanje pet odsto sredstava u odnosu na neto vrednost opreme koja se kupuje, da iz budžeta Republike Srbije bespovratno dobiju 25% neophodnih sredstava (maksimalno 5 miliona dinara), a da ostalih 70% investicije finansiraju povoljnim kreditom ProCredit banke.\nSredstva iz ovog programa koristiće se isključivo za nabavku nove proizvodne opreme i mašina, kupovinu transportnih sredstava koja su uključena u proizvodnju, kao i za investicije u nabavku novih delova, specijalizovanih alata za mašine i drugih kapitalnih dobara. Od ove godine, novina je mogućnost nabavke građevinske mehanizacije za potrebe obavljanja građevinskih radova.\nProCredit banka je, kao jedna od pet banaka, izabrana za ovogodišnjeg partnera Ministarstva privrede, jer je na konkursu resornog ministarstva ponudila izuzetno povoljne uslove za sva preduzeća u Srbiji koja budu zainteresovana za bespovratne pozajmice države.\n– Tokom proteklih godina naša banka je bila jedan od najaktivnijih i svakako najuspešniji učesnik u ovim programima podrške malim preduzećima, a želja nam je da i ovoga puta što većem broju firmi omogućimo da na povoljan način modernizuju svoju proizvodnju. Podrška domaćim privrednicima u njihovom razvoju i unapređenju proizvodnje je ono čime se ProCredit banka uspešno bavi više od 17 godina. Iznos koji je država izdvojila ovoga puta je gotovo duplo veći nego prošle godine, što samo znači da će mnogo više privrednika moći da iskoristi podršku, kao i da će investicije biti veće i značajnije – istakla je Ana Milić, direktor Sektora za privredu ProCredit banke.\nOsim veoma povoljnih kamatnih stopa, velika specifičnost ovog programa je i obezbeđenje koje će privrednicima biti potrebno kako bi dobili kredit od ProCredit banke. Naime, ovim programom je predviđeno da sredstvo obezbeđenja može biti sam predmet nabavke, što će mnogim malim preduzećima omogućiti da pod znatno jednostavnijim uslovima modernizuju svoju proizvodnju. Takođe, predviđeno je da svaka pozajmica koju odobre banke u okviru ovog programa ima grejs period od šest meseci.\n– Interesovanje privrednika za ovaj program je izuzetno veliko. Naša banka već ima puno klijenata koji čekaju ovaj konkurs kako bi rezervisali sredstva za svoju investiciju. Namera nam je da ih sve podržimo i omogućimo im da iskoriste ovu veliku pogodnost. Zato pozivamo sva zainteresovana mala preduzeća u Srbiji da nam se što pre jave, kako bi im omogućili da dođu do bespovratnih sredstava države i da novu proizvodnu opremu nabave pod tržišno najpovoljnijim uslovima – poručuje Milić.


SJ: Nove prijetnje smrću novinarima/kama televizije N1 Srbija - Sindikat medija Crne Gore\nJuče, 18. aprila 2022. godine na mejl beogradske redakcije N1 stigla je poruka prijeteće sadržine: “Vas govna plaćenička američka treba poklati ko štakore koliko lažete.” Ovo je samo jedna u nizu prijetnji i verbalnih napada koje trpe zaposleni u toj nezavisnoj medijskoj kući.\nDirektor N1 Srbija televizije Igor Božić potvrdio je da je ovo još jedna u nizu prijetnji koje ova televizija dobija. “Možemo da kažemo da je ovo samo nastavak prijetnji koje primamo i da članovi redakcije osjećaju ugroženost kada dobiju ovako brutalne prijetnje”, rekao je Igor Božić.\nPredsjednik Nezavinog udruženja novinara Srbije Željko Bodrožić osudio je nove prijetnje novinarima/kama N1.\n„I ova prijetnja je rezultat dugogodišnje bezobzirne kampanje režima protiv Televizije N1 i novinara/ki te medijske kuće, a slični komentari i poruke su preplavili veći dio našeg javnog prostora – od Skupštine, preko prorežimskih medija do društvenih mreža. Godinama se vodi hajka na naše koleginice i kolege iz N1 i drugih nezavisnih i profesionalnih medija, pretvarajući ih na taj način u legitimne mete mnogim ostrašćenim i nasilju sklonim osobama. Nadam se da će nadležni organi pronaći nasilnika koji je uputio ovu opasnu prijetnju“, rekao je Bodrožić ovim povodom.\nMreža SafeJournalist koja predstavlja preko 8.200 medijskih radnika na zapadnom Balkanu, pridružuje se NUNS-u u osudi prijetnje upućene redakciji N1 Srbija. Mreža poziva nadležne institucije u Srbiji da djeluju i osiguraju bezbjednost novinara/ki. Takođe se nadamo da će nadležni brzo sprovesti cijeli postupak i kazniti počinioca.


UVEK ISTE METODE: Zapad ćuti o padu malezijskog aviona zato što istina poništava antirusku histeriju\nUVEK ISTE METODE: Zapad ćuti o padu malezijskog aviona zato što istina poništava antirusku histeriju\nRusija traži da bude obelodanjeno do čega je došla istraga u vezi pada malezijsog „boinga 777“ iznad Ukrajine, a ruski eksperti otvoreno iznose uverenje da holandska i britanska strana, koje se bave istragom, nastoje da zataškaju pravo stanje stvari.\nVlade obe zemlje toliko su bile od početka angažovane za antirusku verziju te tragedije da će biti teško da se poveruje u njihove zaključke u istrazi – kaže generalni direktor Centra političke konjunkture Sergej Mihejev. On napominje da se cela istraga odavno vodi pod motom – „strogo povjerljivo“.\nRuski analitičari kažu da se oko te tragedije dešava nešto čudno: kao da je pokrivena zaverom ćutanja.\nTakve istrage obično traju od jedne do dve godine, pa je objavljivanje konačnih rezultata komisije o tom letu planirano za jul 2015. godine.\nMeđutim, zabrinjava, što nema podataka o prethodnoj istrazi, kao da se neko bavi skrivanjem dokaza – kaže jedan od vodećih ruskih eksperata za istrage katastrofa i incidenata, potpredsednik ruskog Saveza civilnog vazduhoplovstva Alfred Malinovski.\nSvet mora da dobije stalne, redovne informacije o napredovanju istrage eksperata, novim činjenicama, kakve su verzije potvrđene, kakve su nove verzije nastale…\nNeki ruski eksperti ne veruju da je od istrage holandske i britanske strane moguće očekivati objektivnost.\nOni smatraju da rezultati istrage ne potvrđuju zapadnu verziju, koje se pridržava Kijev. To je verzija da je avion oborila Rusija ili „narodna vojske Donbasa“.\nDa je istraga potvrdila tu verziju, čak i indirektno, već bi se digla velika galama.\nUmesto toga, sve je odloženo, antiruska verzija je odigrala svoju medijsku i političku ulogu, zbog nje je uveden novi paket sankcija Rusije. Danas neko ne želi da se obelodane nepoželjne činjenice.\nRusija je više puta tražila da ukrajinska strana objavi sve podatke dispečerske kontrole na dan katastrofe, pregovore ukrajinskih dispečera sa svim avionima u tom regionu. Međutim, Kijev to ne čini – navode ruski mediji.


Ovim povodom razgovarali smo sa Vukašinom Grozdanovićem, koordinatorom OPENS 2019, sa namerom da saznamo kako on vidi ovu saradnju: „OPENS 2019 i Fondacija „Novi Sad 2021’’ treba da sarađuju, razmenjuju resurse, da se međusobno podržavaju prilikom implementacije svojih programa. Saradnja može i treba da bude na još višem nivou i zato je važno da u narednih mesec dana napravimo zajedničko strateško planiranje, gde ćemo preciznije definisati sve oblasti u kojima nam se prepliću aplikacije, gde je neophodno koordinisano da delujemo; da vidimo kako naše različite vizije i misije mogu da se uklope i prikažu kroz projekte, aktivnosti i ono što će ostati nakon titula’’.\nGrozdanović je naglasio da u sklopu programa OPENS-a, postoji deo koji se bavi kulturom, a isto tako i deo programa Evropske prestonice kulture okuplja i obuhvata mlade, i da se mnoge aktivnosti preklapaju i nadovezuju. „U aktivnostima koje su se do sada preklapale, imali smo jasno definisanu saradnju i gledali kako da kroz zajedničku pripremu aktivnosti budemo uspešniji u realizaciji. Primer toga je gostovanje Svetskog omladinskog hora’’, podseća Grozdanović. „Prilika koja još nije ostvarena jeste da sinhronizovano delujemo na mehanizme, pa čak i strateške dokumente - prva šansa za to je da kroz Novosadski volonterski servis zajedno zagovaramo unapređenje Zakona o volontiranju i promeni lokalnih strateških dokumenata koji se odnose na volontiranje’’, smatra koordinator OPENS-a. Grozdanović je ocenio i dosadašnji rad OPENS-a i Fondacije „Novi Sad 2021’’: „Ima još mnogo posla ispred nas, ali smo postavili dobre temelje i ostvarili čvrsta partnerstva koja će nam omogućiti da zajednički sprovedemo sve ono što smo zacrtali. Okupili smo tim, pronašli sredstva i podršku i sada je na nama svima da tu priliku koja nam je data iskoristimo i pokažemo šta umemo. Što se tiče mehanizama omladinske politike, mislim da je ova 2018. godina možda čak i bitnija od naredne, jer svi akteri zajedno treba da naprave novi Lokalni akcioni plan za mlade - vodeći strateški dokument omladinske politike na lokalu. Tu je prilika da se svi mehanizmi koje smo do sada uveli prepoznaju kao osnovni elementi omladinske politike na lokalu i obezbedi njihova održivost i funkcionalnost’’.\nNamera Fondacije „Novi Sad 2021’’ jeste da se uključi u kreiranje ovih strateških dokumenata i doprinese izgradnji bolje sredine za život mladih. Izgradnjom infrastrukturnih kapaciteta koji su u planu realizacije projekta Evropska prestonica kulture, neke od najatraktivnijih lokacija namenjene su upravo mladima i kulturnim i kreativnim industrijama. Počev od Youth creative polis-a na mestu nekadašnje Kineske četvrti, pa i uz izgradnju Kulturnih stanica koje će voditi mladi i sposobni ljudi.


TERZIĆEVOJ SREBRO, JOVANOVIĆEVA I PETROVSKI BRONZANI – Sportski savez Beograda\nPočetnaSport i rekreacija osoba sa invaliditetomTERZIĆEVOJ SREBRO, JOVANOVIĆEVA I PETROVSKI BRONZANI\nBeogradski paratekvondisti oduševili su na Evropskom prvenstvu u Bariju, gde su osvojili tri medalje. Reprezentativci Tekvondo asocijacije Srbije i članovi Beogradske tekvondo asocijacije, Jelena Terzić (K 42, preko 58kg), Danijela Jovanović (K 43, do 49kg) i Ivan Petrovski (P20 U30), okitili su se srebrom, odnosno, bronzanim odličjima u Italiji.\n– Naše takmičari su ponovo dokazali da granice postoje samo onda kada ih sami sebi postave. U konkurenciji 239 takmičara iz 46 države osvojene su tri vredne medalje. Želim da uputim čestitke svim našim paratekvondistima na odličnom predstavljanju naše zemlje – rekla je Violeta Ićitović, trener reprezentacije TAS.\nNa korak do medalje bili su Marija Mičev (K 44, do 58kg) i Nikola Spajić (K 44, do 75kg), koji su evropsku smotru u Bariju završili plasmanom na peto mesto, dok je Dušan Marisavljević (P20 U30) ostvario plasman na deveto mesto.


Tržišna vrijednost Dunav osiguranja značajno pala na trgovanju dionicama | Oblast osiguranja u Bosni i Hercegovini\nTržišna vrijednost Dunav osiguranja značajno pala na trgovanju dionicama\nTržišna vrijednost osiguravajuće kompanije Dunav osiguranje značajno je pala na trgovanju dionicama na Beogradskoj burzi, nakon što su službeno uknjižene besplatne dionice koje su podijeljene bivšim i sadašnjim radnicima kompanije.\nNakon jučerašnjeg pada od 6,6 posto, dionice Dunava su oslabile dodatnih 28,6 posto na 1.800 dinara uz veliku nezadovoljenu ponudu na tom nivou, prenosi Beta. Bivši i sadašnji radnici dobili su oko 18 posto kapitala kompanije, a njihovim uknjižavanjem u Centralni registar vrijednosnih papira omogućeno im je raspolaganje tim vrijednosnicama.\nDionice Dunava su se praktički prepolovile u odnosu na cijenu iz sredine prošle godine kada je službeno objavljena emisija dionica iz društvenog kapitala kompanije. Na posljednjoj cijeni od 1.800 dinara tržišna vrijednost Dunav osiguranja iznosi 27,3 milijarde dinara (232,2 milijuna eura).


Mondo\t27.05.2015 20:15\nPrema popisu stanovništva iz 2011. godine, Srba u Albaniji zvanično ima samo 155, jer su manjine bojkotovale popis, a procenjuje se da Srba u toj zemlji ima više od 30.000, u oblasti Skadra i Fijera.\nDo 1934. godine u Skadru i okolini bilo je više od 20 škola na srpskom jeziku, a danas, prema medijskim izveštajima, samo tečaj srpskog jezika koji je, za osam godina, prošlo oko 700 dece.\nSrbi u Albaniji još čekaju zakon o nacionalnim manjinama, dok ih je više od 100.000 "nestalo" iz matičnih knjiga u Tirani, tako što su nazivani drugim imenima i preizmenima.\nSrpski zvaničnici su ranije upozoravali na njihov težak položaj, odnosno da nemaju priznat status nacionalne manjine niti pravo na institucionalno obrazovanje i informisanje na maternjem jeziku.\nČlan Odbora Skupštine Srbije za dijasporu i Srbe u regionu, poslanik Srpskog pokreta obnove Aleksandar Čotrić predočio je ranije da su Srbi u Albaniji najugroženija etnička grupa u Evropi i ukazao da bi trebalo doraditi član Ustava o brizi za sunarodnike van Srbije.\nOn je izjavio da je Albanija možda jedina evropska država koja nema zakon o nacionalnim manjinama te da zbog toga Srbi i ostali manjinski narodi u toj državi nisu priznati kao nacionalna manjina.\nI Čotrić je naveo da su srpska imena u vreme totalitarnog komunističkog režima nasilno albanizovana i da većina Srba u Albaniji nije uspela da povrati izvorna imena, s obzirom na vrlo komplikovanu i dugu proceduru, napominjući da je za tako nešto potrebno izdvojiti najmanje 1.000 evra.\nOn je naglasio da Srbi imaju velike probleme da se na popisima izjasne o nacionalnoj i verskoj pripadnosti i procenio da ih ima između 30.000 i 40.000, uglavnom u regionu Skadra.\nČotrić je ocenio da bi Srbima u Albaniji mnogo značila mogućnost da dobiju srpsko džavljanstvo te da bi im trebalo olakšati tu proceduru po uzoru na druge zemlje iz našeg okruženja.\nPredsednik Odbora za dijasporu i Srbe u regionu Janko Veselinović rekao je ranije da oko 20 studenata iz Albanije u Srbiji studira uz pomoć države Srbije kako bi po povratku u Albaniju mogli da pomognu srpskoj zajednici pre svega u očuvanju jezika, pisma i srpskog identiteta.\n"Tako da tu nekih pomaka ima, ali naravno, država Srbija sigurno može mnogo više da učini kada su u pitanju Srbi u Albaniji jer je to relativno mala zajednica ali sa dosta problema", zaključio je Veselinović, koji napominje da u Albaniji ne postoji nijedan medij na srpskom jeziku.


Angkor Vat u opasnosti zbog prevelikog broja posetilaca - Daljine.rs\nJoš jedna od žrtava hordi turista koja se urušava pod teretom prekomernog turizma je i jedan od najpoznatijih hramova na svetu – Angkor Vat. Ovaj dragulj svetske kulturne baštine je postao previše popularan za svoje dobro, o čemu svedoče i njegove zidine koje polako ali sigurno propadaju.\nKomercijalni uspeh koji je antička kambodžanska superstruktura doživela u moderno doba je na nesigurnom terenu – i to bukvalno: sudeći po ekspertima koji su izvodili restauratorske radove na najvećoj verskoj građevini na svetu, leži na terenu koji predstavlja specifičnu kombinaciju peska i vode. Ova činjenica je problematična zato što izgradnja mnogobrojnih hotela u blizini hrama podrazumeva isušivanje zemljišta, što direktno utiče i na deo na kom počiva Angkor Vat.\nDugoročne posledice nestabilnosti terena ispod njega biće takva oštećenja koja će dovesti do potpunog udaljavanja turista sa ovog mesta koje se od 1993. godine nalazi na UNESCO-voj listi svetske kulturne baštine i koga je 2018. godine posetio 2,5 miliona turista.\nOvaj dragulj svetske kulturne baštine je postao previše popularan za svoje dobro\nNeraskidiv deo kambodžanske istorije već više od jednog milenijuma, koji se nalazi i na zastavi ove zemlje, sagrađen je početkom 12. veka, u vreme kralja Surjavarmana II, kao državni hram. Zbog toga što je, za razliku od većine kmerskih hramova, orijentisan ka zapadu, a ne istoku, mnogi istoričari smatraju da je ideja graditelja bila da Angkor Vat bude Surjavarmanova grobnica. Neki drugi, iz istog razloga, smatraju da je hram prvobitno bio posvećen bogu Višnuu, zato što je on takođe povezivan sa zapadom, ali da je naknadno postao budistički hram.\nAngkor Vat je jedinstven spomenik koji predstavlja kombinaciju hrama-planine, standardne konstrukcije drevnih kmerskih hramova i indijskih uticaja. On je simbol planine Meru, koja je dom hinduističkih bogova, pa tako centralni hram predstavlja njenih pet vrhova, dok zidine i široki opkop hrama simbolizuju planine i okean.\nOsim izgradnje hotela i restorana za potrebe ogromnog broja turista, hram direktno uništavaju i njegovi posetioci: osim što rančevima i sedenjem po kamenju hrama uništavaju njegove zidine, autobusi koji ih dovoze ostavljaju uključene motore (zbog klime) čiji gasovi menjaju boju kamenim blokovima koje su graditelji hrama nekad davno dovlačili sa 30 kilometara udaljenog mesta.\nOsim izgradnje hotela i restorana za potrebe ogromnog broja turista, hram direktno uništavaju i njegovi posetioci\nKako bi gledali spektakularni zalazak sunca sa njegovog vrha, uskim stepenicama hrama se svako veče popne oko 3.000 turista koji osetljive delove zidina koriste kao gelendere, što predstavlja još jedan od razloga iz kojih će uskoro biti nužno da se prilazak turista hramu ograniči, ne bi li bio restauriran.\nRazvoj Sijem Reapa, grada koji je poznat upravo po tome što se nedaleko od njega nalazi Angkor Vat, takođe predstavlja otežavajuću okolnost za opstanak hrama. Porast populacije stvara pritisak na infrastrukturu, pa su energija, voda i otpad sve veći problemi. Kako se u reke izlivaju otpadne vode, u izvorima širom ove oblasti nađena je i ešerihija koli.\nJedno od rešenja ove situacije je promocija drugih hramova u okolini Angkor Vata, kako bi se pritisak na njega makar malo umanjio. To bi iziskivalo izgradnju infrastrukture kao što su putevi do oblasti u kojima se ovi hramovi nalaze. Druga solucija je limitiranje pristupa turista kompleksu Angkor Vata, po sistemu rezervacija, koja bi umanjila rizik direktnih oštećenja koja hramu prete od tolikog broja turista. Samo u periodu od 2004. do 2014. broj turista koji su želeli lično da vide nekadašnji hinduistički hram posvećen bogu Višnuu, kom je kasnije funkciju promenio budizam, porastao je za više od 300 odsto.\nAngor Vat je u prva tri kvartala 2019. godine posetilo 1,6 miliona turista i to je, na sreću ili nesreću, pad od 12% u odnosu na isti period 2018. godine, dok je prihod od ulaznica iznosio 74 miliona američkih dolara, što je pad od 13%. Međutim, iako je uzrok ovog pada broja posetilaca zbog nešto nižeg dolaska kineskih turista, to i dalje znači da je poseta ovom kompleksu previsoka.\nUNESCO takođe mora da odradi svoj deo posla, i iznese konkretne sugestije. Na prvom mestu moraju se izvršiti brojna istraživanja kako bi se na osnovu dobijenih podataka sprovele određene mere, poput nadgledanja ispumpavanja vode sa terena pod hramom.


Gaming Stolica Spawn Champion Series Orange - Idealno.rs\nPočetna / Računari i oprema / PC periferija / Džojstici i volani / Gaming Stolica Spawn Champion Series Orange\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Gaming Stolica Spawn Champion Series Orange i izberi najbolju. Džojstici i volani iz kategorije PC periferija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Gaming Stolica Spawn Champion Series Orange i vidi da li ti odgovara ili pogledaj druge proizvode brenda CHAMPION. Opis i tehnički podaci proizvoda Gaming Stolica Spawn Champion Series Orange se mogu razlikovati od onih u internet prodavnici u kojoj obavljaš kupovinu. Gaming Stolica Spawn Champion Series Orange je dostupan u prodavnici Uspon po ceni, koja je navedena pored svakog prodavca u meniju "Prodavnice".\nGarantne uslove za Gaming Stolica Spawn Champion Series Orange proveri u prodavnici u kojoj nameravaš da obaviš kupovinu. Slika za Gaming Stolica Spawn Champion Series Orange je simbolična, zato se pre kupovine na stranici internet prodavnice uveri da je proizvod isti, sa jednakim karakteristikama.\nCANYON Gejmerska stolica DEIMOS (Crna/NarandA3asta) CND-SGCH4 do 150 kg Eko koA3a\nod 23.499,00 DIN\nGaming Chair Spawn Champion Series Orange\nJYSK Office/gaming chair GAMBORG black/orange\nRAIDMAX Gejmerska stolica Drakon DK602 (Narandžasta)\nod 7.257,53 DIN\nPogledaj sve slične proizvode (27.905)


PRIJAVA NA KONKURS "HAI – jevrejski simboli u umetničkoj praksi", umetničko-edukativni projekat organizacije Haver Srbija\nProjekat Hai je višemesečni projekat koji teži podizanju nivoa znanja o jevrejskoj kulturi i zajednici kroz umetničko likovno i primenjeno stvaralaštvo. Projekat je zamišljen tako da umetnicima nudi obrazovni proces tokom kojeg se upoznaju sa jevrejskom likovnom simbolikom, istorijom i kulturom, te na taj način, podstičući umetničko stvaralaštvo umetnika profesionalaca i amatera, teži da približi jevrejsko kulturno nasleđe širem građanstvu, kao i da podrži i potpomogne umetnike uizlaganju radova i promoviše saradnju među umetnicima manjina i većinskog stanovništva.\nPrijave na konkurs otvorene su do 15. 08. 2017, a potvrda o učešću u projektu biće poslata do 21. 08. 2017, nakon čega će uslediti i detaljnije informacije o daljem rasporedu aktivnosti.\nZbog prirode edukativnih radionica i predviđenog izložbenog prostora, broj učesnika je ograničen.\nPo završetku popunjavanja prijave, pritisnite polje "prosledi" koje se nalazi na kraju prijave.\nUpišite ponovo e-mail adresu *\nOblast stvaralaštva *\nKratka biografija (do 150 reči) *\nKoja je Vaša motivacija za učešće na ovom konkursu? (do 150 reči) *\nKonkurs uključuje edukativne radionice koje će se održati u danima vikenda, u prve dve nedelje oktobra. Učesnici biraju grad koji im je najbliži (Subotica, Beograd, Niš). Edukativne radionice pripremiće umetnike za samostalni umetnički rad. Svi učesnici konkursa dužni su da učestvuju u radionicama. *\nU periodu oktobar-decembar učesnici konkursa su u obavezi da izrade jedan umetnički rad u tehnici po izboru, inspirisan znanjima o jevrejskoj simbolici, umetnosti i kulturi stečenim na edukativnim radionicama.Rad će potom biti izložen na prodajnoj izložbi u Beogradu, u decembru 2017. 90% prihoda od prodaje izloženih dela ostaje umetnicima, dok 10% prihoda ostaje udruženju Haver Srbija radi daljeg organizovanja i podsticanja sličnih aktivnosti. *


Najskuplji leteći stan, odnosno kancelarija, odnosno šta god poželite – TU magazin\nNajskuplji leteći stan, odnosno kancelarija, odnosno šta god poželite\nKompanija Acropolis Aviation predstavila je prvi superluksuzni Airbus ACJ320neo, avion koji više podeća na stanove bogatih japi biznismena nego na prevozno sredstvo\nAirbus ACJ320neo je prilagođen potrebama bogatih vlasnika pa se u njegovoj unutrašnjosti ne nalaze sedišta, već svi najluksuzniji sadržaji koje vlasnici mogu da smisle. Od dnevnih soba, lusuznih kupatila, konferencijskih dvorana, sve je u igri.\nOvaj avion je namenjen najbogatijim građanim sveta ili kompanijama čiji radnici ili vlasnici često putuju na daleke destinacije. Avion Ima radijus kretanja otprilike 11.000 kilometara, što znači da može biti u vazduhu preko 13 sati bez potrebe da sleti po gorivo.\nCena aviona zavisi od nivoa opreme i luksuza, a avion sa snimka je koštao jedva 110 miliona dolara. Kako to može još izgledati, pogledajte na zvaničnoj internet stranici kompanije.